Gazteonkz 51 by Elkargoa Leizaola - issuu\nPh oto nob e l a eta h i p n\nMa i de r no s i a ( I I I)\nK on Tz i e rto !\nAriel Rot + Loquillo + Leiva\n‘Outfit’ Fashion T okia Creación de páginas profesionales (fan page) en Facebook, perfiles en Twitter, Linkedin,... personalización y optimización de contenidos...\nDiseño y programación de páginas web, Blogs, WordPress, banners, posicionamiento en buscadores,... Diseinu eta programazioa, blogak, bilatzaileen kokapena….\nOrrialde profesionalen sorkuntza Facebooken, profilak…\nEdición e inserción de vídeos en páginas web, perfiles sociales, canal propio en YouTube,...\nBideoen edizioa, sare sozialetan edo Youtuben zabaltzeko...\nIraila / 51. Zbk\nHARREMANETARAKO TELEFONOA: 94 421 30 31\nE-MAILA: gazteonkz@gazteonkz.eu LEGE GORDAILUA: BI - 2845 - 08\nPOSTA HELBIDEA: 612 Posta Kutxatila, 48080 Bilbo\nEUSKARAREN ARDURADUNA: Labayru Ikastegia\nEGILEA: Leizaola Elkargoa - Mediagune\nHARPIDETZAK: 94 421 30 31 telefonoan. - www.gazteonkz.eu\nbanaketa zerbitzuak banatu du\nEl k ar l a nea n:\nEgin zaitez harpide!\nGazteON KZ etxean hilero doan jaso nahi baduzu, bidal ezazu ondorengo kupoia honako helbidera: 612 Posta Kutxatila. 48080 Bilbo, edo idatz ezazu gazteonkz@gazteonkz.eu posta helbidera, zure izen-deiturak, helbidea, telefonoa eta posta elektronikoa adieraziz. ABIZENAK: _________________________ IZENA: __________ E-MAIL: ____________________ TELEFONOA: _____________ HELBIDEA: ____________________________________________ HERRIA: _________________________________________________ P.K.: __________________\n. . . e ta h i p n o s i a ( I I )\nTopaEguna irailaren 28an Soraluzen www.topagunea.org\nEuskaltzaleentzako jai eguna izango da irailaren 28a. Soraluzen bilduko dira egun horretan Euskal Herri osoko euskaltzaleak. Batu, elkartu, aldarrikatu, trukatu, ospatu, eta askoz gehiago egingo dute euskaldunek Soraluzen, hainbat ekintza eta ikuskizunekin. Euskaltzaleen elkarteetan jende asko biltzen da, baina askoz ere gehiago dira, horregatik\nSoraluzen erabaki dute egun berezi bat ospatzea, guztiek bertan batzeko.\nDeba bailarako euskaltzaleen elkarteak eta Euskaltzaleen Topagunea denetarako lekua izango duen eguna antolatzen ari dira Soraluzen: jaia, elkartrukea, erronka, proba, kultura eta ospakuntza. Soraluzeko TopaEgunaren kartela\nIrailean estreinatuko diren bideo-jokoak\nDiablo III (Xbox 360, PlayStation 3, PC)\nAurten, Diablo jokoa itzuliko da, hainbat urte bere inguruko albisterik izan gabe. 2013ko irailean jarriko da salgai ‘ Diablo III’ , sagaren hirugarren atala, Blizzard ekoiztetxeak garatuta. Bost heroi berrik parte hartuko dute atal honetan; Bárbaro, Monje, Mé dico Brujo, Cazador de Demonios eta Hechicero ezizenak izango dira haien izenak, eta beraiekin batera murgilduko zara abentura honetan. Heroiak Azmodanen planen aurka borrokatuko dira, eta Santutegia izango da joko-eremu nagusia. Lau jokalari joka dezakete aldi berean, hirugarren atalean.\nIrailaren 17tik aurrera ‘ Grand Theft Auto V’ jokoa jarriko da sailgai Estatuan, gaztelaniaz eta ingelesez. Los Santosera bidaiatuko dugu berriro, eta, bertan, indarkeria une oro egongo da presente . Rockstar etxeak grafiko harrigarriak egin ditu; aurreko lau atalak baino askoz aurreratuagoak izango direla ohartarazi dute jokoaren arduradunek. Aipatutako bi kontsoletarako aukerak berdinak izango dira; izan ere, oso desberdintasun gutxi egongo dira eta ia ez dira nabarituko. Gainera, 8 GBko instalazioa ezinbestekoa izango da jokatzeko.\nMars: War Logs (PlayStation 3, PC, Xbox 360)\nMarte planetan oinarrituta dagoen joko original hau irailaren 4an jarriko da salgai, gizakiok lurraldea kolonizatu ondoren. Korporazioek dominatzen dute planeta gorria, eta, horren ondorioz, gosea da nagusi eta planeta gainbehera dator. Spiders etxeak garatu du ‘ Mars’ jokoa; istorioan bi protagonista daude: alde batetik, Seth dugu, mutil indartsua, etsaiei aurre egiteko prest dagoena. Bestalde, Pandora dago, magian eta teknologian aditua; trebetasuna da bere armarik boteretsuena. Rol-joko hau akzioz beteta dago; ausartuko zara udazken honetan probatzera?\n‘Downton Abbey’ Erresuma Batuko egungo telesailik arrakastatsuena da ‘Downton Abbey’, baina ez bakarrik duen audientziengatik, baita jaso dituen sariengatik ere. Europan, baina baita AEBetan ere, hainbat sari irabazi ditu telesail britainarrak azken urteetan. Laugarren atala irailean estreinatuko da, eta zortzi kapitulu izango ditu. Horretaz gainera, azken urteetan gertatu den bezala, abenduaren 25erako Eguberriko kapitulu berezia prestatzen ari dira jarraitzaile sutsuenentzat.\nB A L O R A Z I OA :\nJar raipen eskasa Istorioa 1912an kokatuta dago, Downton Abbeyko konderrian; bertan, aberatsak eta esklabuak batera bizi dira, baina bakoitzak bere rol zehatza du. Titanic hondoratzean, oinordekoa hil egiten da, eta, horren ondorioz, anbizioz eta desiraz betetako tramak gurutzatzen dira.\nAna Obregón pertsonaia ospetsua izan zen telesail honen protagonista, idazla eta sortzailea 2002. urtetik 2005era bitartean. Barne arazoak zirela medio, saioa bukatutzat eman zuten, eta Obregónek beste telebista-kate bat bilatu arren, bere proiektu arrakastatsuena gabe geratu zen. Berarekin batera beste aktore entzutetsu batzuek ere parte hartu zuten telesailean: Roberto Álvarez, Silvia Marsó, Daniel Freire edo Micky Molinak, besteak beste.\nB A L O R A Z IOA :\nKondeen alabak dira lehenengo kapituluetako protagonistak, baina, asteak pasa ahala, gainerako pertsonaiek ere istorioaren zati garrantzitsua bereganatzen dute.\nTelesailaren tituluak dion bezala, Ana da istorioaren protagonista; egunez familia aberats baten haurtzaina da, eta gauez klub batean lan egiten du streaper gisa. Emakume honen bizitza bikoitza leundu egingo da kapituluak pasa ahala.\nGuztira 91 kapitulu emititu ziren, bost ataletan zatituta. Agerian zegoen amodio istorioak ere bukaera tipikoa izan zuen, bikotearen ezkontzarekin, eta familia osoak pozik hartu zuen ezkontza.\nAndaluziako klima beroegia izan daiteke, baina Cádizko zenbait toki edo hiritan tenperatura jasateko modukoa izan ohi da; lurralde honetako zenbait herri aipatuko ditugu ale honetan. Horrela, hondartzaz gozatzen jarraitu ahal izango duzu, eta ez soilik udan. Gainera, eskaintza kulturala ere azpimarragarria da Cádizen; izan ere, Iberiar penintsularen hegoaldean dagoen probintzia da, itsasartearen bestaldean dagoen Morokotik gertu.\nCádiz hiria Tarifa\nL o e gi t e k o : 15 eurotik gora pertsona bakoitzeko\nB ID AI A - he ga zki n ez Bilbao – Jerez de la Frontera: 170 € inguru\n(joan-etorria, eskalarekin) www.iberia.es\nGarum, arrain saltsa\nhttp://youtu.be/b9fkdVNFLIQ Edo Youtube-ren bilatzailean “leizaola fundazioa esaera zaharrak” hitzak sartu. Behin arazoak konponduta, lagunak izan gaitezke berriro\nEuskonbolaren hirugarren edizioa ospatu dugu Bilboko Zubiarte merkataritza gunean. 500 pertsona inguru parte hartu dute ekimen honetan maiatzaren 3 eta 4an. Hauek tonbola bitxi honetara gerturatu dira, bertan hitz goxo edo t zurekin, oso • Oso ondo pasatzen du t, horrela segi! inpor tantea zara niretza\n• Eguzkiaren alaba, unibertsoaren erregina\nEtxe edo herri ezezagun batean sartzen bazara, hango jendea egiten duena edo bere ohiturak jarraituko dituzu\nmaitasun esaldi bat idatzi zuten, laguntzaileak ematen duen txarteletan, eta horren truke tiket bat hartu zuten, non sari zoragarriak aurkitu zituzten. Maitasun esaldien artean hauek izan dira deigarrienetariko batzuk:\n• Zure begiak itsasoa bezain handiak dira, zure begietan egunero igeri egingo nuke.\nko • Nire bizitza argia zara.\nUda amai tze ar dago, baina oraindik egun eguzki tsu batzuk geratze n zaizkigu aur re t ik ; gainera, oraindik opor rik izan ez du te nek aukera izan dezake te iraile t ik aur rera k anpora joateko e ta ar ropa ber ria janz teko. Hori de la e ta, ale hone tan mu t il e ta ne ske ntzako konjuntoak (outfit delakoa) erakutsiko dizkizuegu. Arropa freskoa e ta kolore argiak puri-purian daude garai hone tan, e ta, ondorioz, kome nigar ria da e sk aintze n di t ugun ere duak gu t xi gorabehera jarraitze a. Agian, modu hone tan, bilatzen duzun amodioa aurkituko duzu, nork daki!\nNESKAK Soineko laburra Sandalia freskoak Zorroa edo kapazua Eguzki-betaurrekoak Alezko apaingarriak Lastozko txanoa\nMUTIL AK Praka motzak Kolore argiko elastikoa Zapatila freskoak Eguzki-betaurrekoak Zapi fina Lastozko txanoa (zapirik gabe)\nEdozein hitz atzerriko hizkuntzan nola esaten den ez badakizu, webgune honi esker ikasi ahal izango duzu hitz guztien ahozkera. Bilatzailean hitza idatzi, eta ordenagailutik ahots polit batek esango dizu nola ahozkatzen den jakin nahi duzun hitz hori. Ez pentsa hizkuntza nagusienak bakarrik agertzen direnik bertan; proba ezazu! http://es.forvo.com/\nIle-apaindegira jo aurretik, sar zaitez web orrialde honetan eta proba ezazu ea nola geratzen zaizkizun orrazkera edo ile-mozketa desberdinak. Zure argazki baten bidez, programa honek aukeratzen duzun ilea itsatsiko dizu, eta, horrela, ez duzu ezustekorik izango ile-apaindegitik irteterakoan. http://www.taaz.com/\nes . g n i itun x a m . www Mod elo a:\nNi ssa n Skyline Bi r mol d ak etan gast at ut ak o dirua:\nBIZKAIA 09/05 Loquillo + Ariel Rot + Leiva – Bilbao Arena (Bilbo) 09/15 Pretty Maids – Sonora aretoa (Erandio) GIPUZKOA 09/06 Crystal Fighters – Igeldoko jolasparkea (Donostia) 09/07 Hamlet – Doka Antzokia (Donostia)\nThe Flying Eyes – Psilocybenea aretoa\n(Hondarribia) ARABA 09/13 Melendi – Zezen plaza (Gasteiz) 09/27 Toundra – Jimmy Jazz aretoa (Gasteiz) NAFARROA 09/20 Steve Vai – Baluarte Plaza (Iruña) 09/29 Riverside – Baluarte Plaza (Iruña)\nAries (MARTXOAK 21-APIRILAK 20) Udan garrantzitsua den zerbait galdu duzu, baina laster nonbait aurkituko duzu.\nAquarius (URTARRILAK 21-OTSAILAK 18) Gurasoek egindako opari bat ez duzu gustuko izango.\nTaurus (APIRILAK 21-MAIATZAK 20) Oporretatik energia berriz kargatuta itzuli zara; guztia ondo irudituko zaizu.\nPiscis (OTSAILAK 19 - MARTXOAK 20) Lagunekin asteburu bat kanpoan igaroko duzu; arazoak ahaztu ahal izango dituzu.\nGemini (MAIATZAK 21-EKAINAK 20) Bikotekidearekin eztabaida itzela izan duzu; agian, ez du irtenbiderik izango.\nLeo (UZTAILAK 21 - ABUZTUAK 23) Ikasketetan trebea izan zara orain arte; ez nahastu ikasturte berriaren hasieran.\nCancer (EKAINA 21-UZTAILAK 20) Familiarekin txango berezi bat antolatu duzu; emaitza ez da pentsatzen duzun bezalakoa izango.\nVirgo (ABUZTUAK 24 - IRAILAK 23) Aisialdiaz gozatuko duzu uztailean. Natura eta ibilaldiak protagonistak izango dira.\nSagitarius (AZAROAK 24 - ABENDUAK 23) Ez duzu ia hondartza zapaldu; hilabete honetan eguzkia hartzeko aukera izango duzu. Capricornius (ABENDUAK 24 - URTARRILAK 20) Lan eta lan ibili zara uda osoan; irailetik aurrera ere ez duzu atsedenik hartuko.\n‘Moby’ren lana urritik aurrera\nMoby musikariaren disko berriak 12 kanta izango ditu guztira, ‘Innocents’ izenburupean. Artistaren 14. lana da, eta “jada diskorik ia saldu ez arren”, merkatuan jarraituko duela adierazi du. Estatubatuarrak 18 hilabete eman ditu Muse edota Bjork abeslariekin grabatzen, besteak beste.\nC an’t you u nde rst an d us? Loo k at t hi s!\nI NG E L E R A Z\nLibra (IRAILAK 24-URRIAK 23) Diru urriarekin pasatuko duzu hilabete osoa; ondo kudeatu gastuak!\nScorpius (URRIAK 24-AZAROAK 23) Familiarekin oporretan egotea ez da beti positiboa, zure esperientzia ez da oso ona izango.\nNORA ETA NOIZ:\n1.irteera: Zugastieta/Arboleda, 2013ko apirilaren 20tik 21era. 2.irteera: Zugastieta/Arboleda, 2013ko maiatzaren 18tik 19ra. 3.irteera: Zugastieta/Arboleda, 2013ko urriaren 12tik 13ra. 4.irteera: Zugastieta/Arboleda, 2013ko azaroaren 9tik 10era. NORENTZAT(*):\n- Gurasoentzat: euren umeekin euskaraz egin nahi dutenentzat. - Umeentzat: beste ume batzuekin batera ondo pasatu nahi dutenentzat. (*) Programaren helburua: euskaraz aritzea familiakoen artean. Hortaz, programan parte hartu ahal izateko, euskaraz aritzeko konpromisoa hartzen dute partaideek, bai gurasoek bai umeel eta beraz, komenigarria da euskarazko gutxieneko maila izatea.\nNOLA ESKURATU PLAZAK:\n- IZEN EMATEA: Telefonoz (94 472 90 24), 9:00etatik 14:00etara, irteera baino lehenagoko 3. astean. - ZOZKETAK: Irteera baino lehenagoko 2. astean. (Lehentasuna izango dute Sestaon erroldatuek) - JAKINARAZPENAK: www.sestao.net eta telefonoz. - ADJUDIKAZIOAK: Nahitaezkoa da ordainketa, irteera baino lehenagoko astean.\nSestaoko Udalaren Euskara Saila (94 472 90 24). Dena den, irteera bakoitzaren araberako informazioa izango da zenbait tokitan: www.sestao.net, Udal Zerbitzuetako egoitzetan, ikastetxeetan eta udalerriko euskaltegietan.\nZER EGIN: Bisita gidatuak, sukaldaritza, abestiak, bertsolaritza, jolasak, tailerrak, interpretazio zentroa, museoa, herri kirolak, harri zulatzaileakâ€Ś\nZENBAT ORDAINDU: 20 euro pertsona bakoitzak (3-4 urtekoek ordaintzerik ez)\nGazteon KZ 51 - Iraila


Ikasgela ibiltaria Getarian izango da gaur eta bihar Tintaleku azpian | El Diario Vasco\nCosta UrolaIkasgela ibiltaria Getarian izango da gaur eta bihar Tintaleku azpian\nIkasgela ibiltaria Getarian izango da gaur eta bihar Tintaleku azpian\nIbiltaria. Zarautzen egon zen joan den asteburuan. / AMAXKAR\nJUAN MARI ZUBIAURRE GETARIA. Sábado, 15 julio 2017, 09:24\nLarunbata eta igandean egongo da portuan (Tintaleku azpian) Gipuzkoako Foru Aldundiak martxan jarritako autobus ibiltaria. Programazioaren ikaskuntzaren bitartez, 8 eta 16 urte bitartekoen artean teknologien erabilera egokia eta sortzailea bultzatzea du helburu kanpaina honek, baina teknologiaren aldeko jakin-mina eta bokazioa sustatzea ere.\nAutobus ibiltaria goiz eta arratsaldez zabalik egongo da eta doan izango da bertaratzen diren gaztetxo guztientzat. Goizean 10:00etatik 14:00ak arte irekita egongo da eta arratsaldean berriz 16:00etatik 20:00ak arte.\nJoan den asteburuan Zarautzen egon ondoren, Lasarte-Oria, Andoain, Tolosa eta Arrasaten egon da astean zehar eta asteburuan gurean egongo da. Hainbat ikastaro eskainiko dituzte bertan, besteak beste, bideo jokoak nahiz webguneak sortzen ikasteko aukera izango dute parte hartzaileek. Nola programatu ordenagailurik gabe edo scratch ezagutuko dute partaideak. Hautatu egin nahi duzun tailerra eta hurbildu ikasgela ibiltarira 10 minutu lehenago.\nDenboraldiaren balorazio ona egin du Zumaiakok Esnal ahizpei, merezitako aitortza


CCOOk salatu du administrazio publikoaren behin-behinekotasuna % 50era iritsi dela\nCCOO sindikatuak ohartarazi du osasun-arloko langileen % 60 aldi baterakoak direla.\nNafarroan izan diren gobernuen aurreikuspen falta kritikatu du sindikatuak.\nCCOOk gaur salatu duenez, Comptos Ganberaren txostenaren arabera, 2019ko behin-behinekotasuna %50era iritsi zen Nafarroako Foru Administrazioan.\nSindikatuaren ustez, egoera larria da, eta, zuzendu beharrean, okerrera doa; izan ere, 2017an behin-behinekotasuna % 45ean zegoen, eta, alde batetik, Nafarroan izan diren gobernuen aurreikuspen falta adierazten du, eta, bestetik, Espainiako Gobernuak administrazio publiko guztiei ezarritako birjarpen-tasa deiturikoaren muga zentzugabea, erkidegoetako eta tokiko gobernuei beren aukerak nabarmen mugatu dizkiena.\nIldo horretan, CCOO sindikatuak adierazi du Foru Administrazioko behin-behinekotasun orokorra 2019an % 50ekoa izan bazen, are deigarriagoa dela datuak sailka aztertzen baditugu; izan ere, hezkuntzan % 49koa izan zen, osasunean % 60koa eta administrazioan % 30ekoa. Hau da, herritarrek gehien eskatzen dituzten zerbitzuak ematen dituzten sailetan, behin-behinekotasuna handiagoa da.\nKontuen Ganberaren txostenak agerian uzten du CCOOtik duela urte batzuetatik salatzen ari garena, eta, horregatik, 2020ko lan-eskaintza publikoaren negoziazioan, irailean gertatu baitzen, ez genuen Nafarroako Gobernuaren proposamena babestu, uste baikenuen ez zela nahikoa behin-behinekotasun handia zuzentzeko eta behin-behinekotasuna % 8ra murrizteko, 2017ko martxoko Enplegu Publikoaren Akordioak ezarri zuen bezala.\nCCOOk azpimarratu duenez, kezkagarria da Kontuen Ganberak arazo horri buruz egiten dituen deiek, urtez urte, erantzun egokirik ez izatea: "Langileei dagokienez, plaza finkoen kopuruak behera egiten jarraitzen duela eta lanpostu hutsen kopuruak gora egiten jarraitzen duela nabarmentzen dugu; gainera, langile finkoen bajak ez dira osorik betetzen ari, eta egiturazko beharrak eta iraunkorrak aldi baterako langileekin betetzen dira".\nSindikatuarentzat kezkagarria da administrazio publikoek, gizarte-giro delikatuan, enpleguaren kalitate txarra sustatzea. Jardunbide egokietan eredu izan beharko lukeenak kontratazio-politika justifikaezina egiten du.\nCCOOk azpimarratu duenez, lan-merkatu osoan behin-behinekotasuna % 26koa izan zen 2019ko azken hiruhilekoan, baina administrazioaren kasuan kopuru hori bi aldiz handiagoa da.\nHorregatik guztiagatik, zerbitzu publikoetan enplegua eta zerbitzu horiek ematen dituzten langileen eskubideak defendatzea funtsezko gaia da CCOOrentzat, eta administrazioek beraiek eredu izan beharko lukete.


Alkateena – Ergeletan ergelenak\n2017(e)ko otsailaren 27a\nZubietako inauterietako irudi bat, 2013koa.\nBehinola, animaliek eta landareek hizketan zekiten garaian, erakunde, alderdi eta elkarteen komunikatuak fax izeneko makina baten bidez jasotzen genituen erredakzioetan.\nGarai hartatik, bereziki gogoan dut faxaren paper kiribilean tinta gutxirekin izkiriaturiko bat: Ituren eta Zubietako alkateek bidali zutena. Ia hogei urteko kontu batez ari naiz, e! Bada, ordu hartan, alkateek komunikatu bat bidali zuten gogorarazteko beren herrietako pertsonaia nagusiak joaldunak zirela, eta ez zanpantzarrak. “Ostia!” batekin bukatzea bertzerik ez zitzaion falta komunikatu hari, handia baitzen tonuari zerion asperdura eta amorrua.\nAntzeko tonua duen komunikatua egin dute oraintsu Ituren eta Zubietako alkateek. Oraingoan, zalaparta handia sortu duen animalia hilen erabilera gaitzetsi dute eta erran dute animalia hilak erakustea ez dela Ituren eta Zubietako inauterien parte.\nIturen eta Zubietako inauteriak ikaragarri gustatzen zaizkit, joaldunen seriotasunak eta mozorroen lotsagabekeriak sortzen duten irudi ederragatik batez ere. Anitzetan ikusi izan ditut zuzenean (kazetari eta irakasle gisa) eta gehiagotan ikusi izan ditut Youtuben (guraso gisa), eta zeraaaa… ejem… okertzeko beldurrik gabe erran dezaket animalia hilen zatiak erakustea ez dela aurtengo kontua bakarrik.\nHortxe utziko dut.\n[Euskalerria Irratiko Metropoli Forala saiorako ‘Minutu bateko manifestua’, 2017ko otsailaren 28koa]


Antzerkiari leihoa zabalduko dio aurtengo Euskararen Hilabeteak – Irunero\nAntzerkiari leihoa zabalduko dio aurtengo Euskararen Hilabeteak\nPosted on 2019(e)ko otsailak 18 by Irunero\nBeste urte batez Euskararen Hilabetea ospatuko du otsaileko hilabetean zehar Euskara arloak. Aurtengo edizioa antzerkia izango da Irungo eskoletako ikasleak euskara hurbiltzeko erabiliko den kanala. “Euskara, gure leihoa” leloaren azpian hiru antzezlan egingo dira Irungo Amaia Kultur Zentroan.\nOtsailaren 6tik 28ra luzatuko da Euskara arloak Irungo Euskara Sustatzeko Ekintza planaren barnean antolaturiko programa. Honela, hiriko ikastetxe eta institutuetako ikasleei zuzendutako hiru antzerki ezberdin aukeratu dira. Guztira, 7.300 haur igaroko dira Amaia Kultur Zentrotik otsaileko hilabetean zehar. Monica Martinez Euskara ordezkariak adierazi du, “programa honekin haurren eta gazteen motibazioa eragin nahi da, euskararen aldeko jarrera positiboa sustatuz”.\n“Programa honekin haurren eta gazteen motibazioa eragin nahi da,\neuskararen aldeko jarrera positiboa sustatuz”\nMónica Martínez, Euskara ordezkaria\nAntzerki ziklo honen barneko lehen antzezlana otsailaren 6 eta 7an antzeztutako “Martinaren parke fantastikoa” izan zen. Haur Hezkuntzako ikasleei zuzenduriko antzezlan honen bitartez, haurrek Martinaren hamaika abenturez gozatzeko aukera izan zuten “Producciones Maestras” konpainiaren eskutik. Otsailaren 13 eta 14ean Lehen Hezkuntzako 3.eta 4. mailako ikasleak hurbildu ziren Amaia antzokira. Tolstoiren “Gizon zoriontsuaren alkandora” ipuinean oinarriturik, ikasleak zoriontasuna bilatzeko abenturan murgildu ziren.\nAzken antzezlana otsailaren 27 eta 28koa izango da eta Derrigorrezko Bigarren Hezkuntzako ikasleentzako pentsaturik dagoen obra da. “Jauzi hirukoitza” izeneko antzezlanaren bitartez “Pikor Teatro” tren istripu batean hiltzen den neskato baten heriotzak komunitatearen bizitzan eragingo dituen aldaketak kontatzen ditu. Honela, gazteen bizitzetan bat-batean gerta daitezkeen beste galera batzuen inguruan hausnartzea bilatzen da ere. Gainera, konpainiak ikastetxeetara Gida Didaktiko bat bidali ohi du, obran lantzen diren gaiak ikasgeletan ere era pedagogikoan landu ahal izateko.\nBestetik, hilabete honetan Irunero aldizkariak bi ale berezi argitaratuko ditu, ikasleen sormena erakusteko. Batean HH, LH1, LH2, LH3 eta LH4ko ikasleen lanak bilduko dira eta, bestean LH5, LH6 eta DBH-ko ikasleen lanez osaturik egongo da. Aldizkari berezi hauek, hiriko ikastetxe eta institutuetan banatzeaz gain, Euskara Arloaren Webgunean zintzilikatuko dira ere.\nIaz Euskararen Hilabetearen barnean txertatu zen Laburbira laburmetrai zirkuitua. Aurten, ordea, Amaia Kultur Zentroan apirilaren 11an antolatuko da laburmetrai zirkuitua eta 9 dokumentalez osaturik egongo da. Laburmetraiez gain, aurreko urtean bezala, zuzendariak edo zikloa osatuko duten laburmetraiekin loturiko pertsonak antzokira hurbiltzeko ahalegin berezia egingo da, publikoaren eta profesionalen arteko solasaldi interesgarriak sortzeko.\nPosted in BerriakTagged Antzerkia, euskara, Euskararen Hilabetea, irun, irunero\nUranzu frontoi txikiak bertako baserritarren produktuei ateak irekiko dizkie\nJosé Antonio Santano Irungo alkateak 2020. urtearen balorazioa egin du\nPentsio duinen aldeko borroka nekaezina


Errusiako sistema judizial - Abokatuak guztiak Errusia! Handiena abokatu ataria.\nErrusiako sistema judizial\nBehin munduko handiena imperial eskumenak, Errusia da orain onesten bat gehiago gaur egungo forma gisa federal egoera\nPertsona guztiak bizi eta edo hemen lan bera dute, eskubide eta betebehar gisa, errusiako herritarrei, onartzen ari auzitara edo auzitara eraman beraren pean, hala nola: Konstituzio Auzitegia, Auzitegi Gorena, errusiako epaitegi zibil gisa ere ezaguna epaitegiak, oro har, jurisdikzio, eta arbitraje auzitegiak, justices bake eta militarrak auzitegien.\nkonpondu arbitraje auzitegiak, berriz, militar gaiak dira ebatziko epaitegiak militar eta ez-ekonomiko orokorra argumentuak dira ebatziko kokatua Mosku, absolutua da forma juridiko guztiak auzitegien horrek aurre zibila, zigor-eta administrazio-gatazkak eta gisa jarduten auzitegi cassation. Gehiago dute erabakia baino indar justices bakea nor dira, funtsean, bertako magistratu batek baino gehiago araua, oso txikia da, kasu. da, oraindik ere, asko begira aldaketak eta eguneraketak, garrantzitsuenetako bat izateaz bereizketa boterearen doktrina.\nErrusian orokorra fiskalak da gehien autoritarioa elementu errusiako legezko egitura, baina badira beste hainbat constables nahi Guztiak-Russian Biltzarreko epaileek, Judiziala, Titulazio Collegia edo, are gehiago, errusiako Justizia Ministerioa nork kudeatu ahal izateko ematen likidazioa IP-lotutako kasuetan.\nBerria auzitegi hasi funtzionamendu gisa lehen auzialdiko eta appellate court barruan egingo arau kasuan lotutako IP legeria, patenteen eta marken gatazkak eta nahiz eta hartutako erabakiak antimonopoly agintaritzak. Atzerriko ekintzaileen bilatzen ona abokatu bat Errusian, zenbatu ahal izango abokatuek aurkitu dute web-orrian Abokatuak-Errusia Online. I am pozik arabera elkarlanean horiek dutelako eskaintzen profesionala zerbitzu juridikoa nire bezeroei interesa negozioa egiteko herrialde honetan.\nZigor Ikerketa Saila - Online Russian Abokatu\nరశీదులు వ్యతిరేకంగా - తెలుగు ఉదాహరణలు సందర్భంలో - లుడ్విగ్


Semaforoa jarri da berriro ere Udanarako errepidean — Oñatiko udala\nSemaforoa jarri da berriro ere Udanarako errepidean\nErrepide aldameneko petrilen kota jasotzeko lanak egiten hasi dira\nOlabarrietako zubiak berritzeko lanen ondorioz errepidearen maila jaso egin da eta honen aldamenetan zeuden petril-babesak behar baino baxuago geratu dira. Horien maila jasotzen ari dira, errepidearen eta babes elementuen arteko altuera proportzioa egokia izan dadin.\nLanak, gaur bertan hastekoak ziren baina trafikoa bideratzeko semaforoa ostiralean jarri zen jada, hainbat gidari sorpresaz hartuz. Izan ere, petrilen kota jasotzen den bitartean errepidea estutu egingo baita, langileen segurtasuna bermatzeko. Ondorioz, ibilgailuen joan-etorria tarteka bideratuko da, semaforo bidez.\nGI-2630 errepidearen azpiko lau zubiak berritzeko lanen osagarri dira eremu berean gaur egiten hasi diren obra hauek. Hilabeteko epea eman da lanak burutzeko baina lehenago amaitzea aurreikusten dute aldundiko teknikoek. Lanak bukatu bitartean, hori bai, semaforoa erabiliko da trafikoa bideratzeko.\nBide ertzeko petrilen maila jasoko da


Zabortegi berria egingo dute Markulete industrialdearen atzean - Arrasate - Goiena.eus\nUsoa Agirre 2006-12-20 09:47\nLaister egingo den Olandixoko tunelaren lanetatik aterako diren lurrak jasoko ditu zabortegi horrek. Udalak herenegun egindako tokiko gobernu batzarrean zabaldu zuen horren inguruko berria. Hortik aurrera, hondakindegiaren proiektua edozein unetan publikatuko da Espainiako aldizkari ofizialean eta gero 20 egun izango dira egoki ikusten diren alegazioak aurkezteko.\nIkutixo baserri ondoan egingo dute hondakindegia. Olandixoko tuneletik aterako dituzten lurrekin plataforma laua egingo dute, gehienez 40 metroko altuera izango duena. Hori egiteko helburua, industrialdea handitzea da.\nEremu hori urtsua da, erreka txiki ugari igarotzen dira handik eta guztien ubidea aldatzeko konpromisoa agertu du Udalak egin duen txostenean.\nZabortegi berriak guztira 142 metro koadro hartuko ditu. Ikutixo baserriaren ondoan daude lur horiek, baina jabe bat baino gehiago hartuko ditu desjabetze operazioak. Ikutixo obaserrian esan dutenez, duela bi urte izan zuten lehenengoz zabortegiaren proiektuaren berri. Oraindik ez zaie inor joan proiektuaren berri ematera, baina uste dute laster hasiko direla desjabetzerako negoziazioak.


ELIKA Seguridad Alimentaria | Elikagaien Segurtasunaren arloko arriskuak jakinarazteko eskuliburua - FAO/OMS 2017 - ELIKA Seguridad Alimentaria\nFAO/OMEk eskuliburu bat argitaratu du, elikadura-segurtasunaren arloko agintaritzei eta elikakateetako kideei elikadura-arriskuen jakinarazpenak hobeto egiten laguntzeko. Eskuliburua printzipio praktikoetan eta arrisku biologikoekin, kimikoekin eta fisikoekin lotutako jakinarazpen-praktiken hobekuntzan oinarritzen da. Gida hau kudeatzaile eta arduradun politikoentzat eta Elikagaien Segurtasunaren arloko agintari nazionalentzat da.\nJatorria elikagaietan duten gaixotasun-agerraldiek murriztu egiten dute kontsumitzaileek elikaduraren segurtasunean duten konfiantza, eta horrek eragina izan ohi du kontsumo-indizeetan. Hori aztertuta, ondorioztatu da garrantzitsua dela arriskuen jakinarazpena modu eraginkor batean egitea. Hori dela eta, herrialdeei gomendatzen zaie komunikazio-estrategiak garatu eta ebaluatu ditzatela eta beren edo beste herrialde batzuen esperientzietatik ikas dezatela.\nEskuliburu honek badu beste ikuspegi bat ere; hain zuzen ere, arriskuen jakinarazpena hala Elikagaien Segurtasunari lotutako krisiak nola elikagaiek transmititutako gaixotasunen agerraldiak kudeatzeko erabiltzea, baita horren premiazkoak edo horren iraunkorrak ez diren gaietarako ere, besteak beste, kanpainetarako. Halaber, nabarmendu dute plangintza on bat beharrezkoa dela elikadura-segurtasuneko komunikazioa eraginkorra izan dadin.


EITB hobetzeko ideiak dituzte | Bizigiro | Berria\nEITB hobetzeko ideiak dituzte\nEITB erreformatzeko parte-hartze prozesuan, tailerrak egin dituzte herritarrekin Bilbon, Gasteizen eta Donostian. EITBrekin lotutako hainbat gairi buruz eman dute iritzia.\nEITBri buruzko gai ugari landu dituzte herritarrekin egindako tailerretan. URTZI URKIZU\nGardentasuna, errespetua, independentzia, zintzotasuna, alderdikeriarik gabekoa izatea, egiazkoa, gertukoa, askea». Zortzi baldintza horiek eta gehiago aipatu dituzte hamar herritarrek honako galdera hau egin zaienean: «Zeintzuk dira EITBk igorri edota produzitzen dituen saioetan bete behar dituen baldintzak?». EITB erreformatzeko parte-hartze prozesuari ekiteko tailerretako batean parte hartu zuten bost gizonek eta bost emakumek abenduaren 18an, Donostian.\nTailerraren gidaria kazetaria da —ez da EITBkoa—, Gaia enpresak kontratatu du. Aurkezpenak euskaraz hasi ditu. Baina parte hartzaile guztiak ez dira euskaldunak, eta gaztelania izan da tailerreko hizkuntza nagusia. Ogibide desberdinetakoak dira hamar lagunak, adinean ere bada aniztasuna. Minutu batzuk dituzte EITBrekin lotutako galderei idatziz erantzuteko. Gero, elkarri azaltzen dizkiote erantzunak.\nAtalen batekin, ordea, zuzenean solasaldia hastea proposatu du gidariak. Adibidez, EITBko administrazio kontseiluaren ereduari buruzko orrialde bat dago. Gaur egungo eredua nolakoa den irakurri dute —hamabost kide Eusko Legebiltzarreko bi herenek aukeratzen dituzte, talde politikoek proposatuta, eta beste lau kide gizarte eragileetako ordezkariak dira—. Parte hartzaileetako batek berehala esan du ez zaiola ondo iruditzen, eta proposatu du bestela egitea banaketa: lau kide legebiltzarreko taldeetakoak izatea, eta beste hamabostak gizarteko askotariko eragileetako ordezkariak izatea. Zalantzak azaldu ditu horrekin beste parte hartzaile batek, eta aipatu du segurtasun falta egon daitekeela EITBko administrazio kontseilua legebiltzarraren esku ez badago. Gehienek, edonola ere, aitortu dute ez dutela ondo ezagutzen nolakoa den administrazio kontseiluaren funtzionamendua.\nIkuslearen defendatzailea sortuko balitz pertsona horrek nolakoa izan beharko lukeen galdetu diete parte hartzaileei. Gehienek nabarmendu dute «independentea» eta «objektiboa» izan beharko lukeela. Hala aipatu dute: «entzuten jakin dezala» eta «besteengandik kezkatu dadila».\nTailerrean bete beharreko orrialdeetan, Euskararen sustapena izeneko bat dago. Hiru pote ageri dira: Euskara, Elebiduna eta Gaztelania. Eta, pote horietan, ETBko bost kateak —bosgarrena ETB Sat Canal Vasco da— sartu behar dituzte parte hartzaileek, ehunekoak ere aipatuz. Gehienak gaur egungo eredua mantentzearen alde azaldu dira: ETB1, euskaraz; eta ETB2, gaztelaniaz. Bestalde, euskarazko emankizunetan azpidatziak erabiltzearen alde azaldu dira. Katerik kenduko luketen galdetu diete gero. Kentzekoen artean, ETB4 aipatu dute gehien. Lau kate gehiegi ez ote diren esan du batek baino gehiagok. Zein irrati kenduko luketen galdetu diete, halaber, eta batek esan du EITB Musika eta Radio Vitoria kenduko lituzkeela. Baina ez dira irratiak kentzearen alde oso sutsu azaldu.\nFinantzatze ereduaren inguruan askotarikoak izan dira erantzunak: gaur egungo eredua mantentzearen alde daude batzuk —legebiltzarreko aurrekontuen eta publizitatearen bidez—, baina batek kanonaren bidez finantzatzea eskatu du, beste batek Interneteko eduki zehatzengatik ordaintzea proposatu du, eta beste batek RTVE eredua aipatu du. Azken horrek iradoki du telebista kate pribatuek jarritako dirua erabili beharko litzatekeela Euskal Irrati Telebista finantzatzeko. Publizitateari dagokionez, babesle indartsuak lortzea ere aipatu dute. Baina EITBtik publizitate guztia kenduko luketenak ere badaude iritzi emaileen artean.\nEITBren webguneari dagokionez, bi herritarrek aitortu dute ez direla inoiz bertan sartu —40-50 urte artekoak dira—. Webgunea herritar guztientzat erabilgarri izatea proposatu dute batzuek: gaitasun gabeziaren bat dutenentzat eta adinekoentzat.\nGenero ekitateak EITBn zer puntuazio merezi duen galdetu diete parte hartzaileei, eta notak altuak izan dira. Batek adierazi du balizko etorkizuneko administrazio kontseiluan ondo legokeela erdiak emakumezkoak eta beste erdiak gizonezkoak izatea.\nEITBn eskaintza berriak nahi dituzte gehienek. «Musika saio bat», eskatu du gazte batek. «Nire semea kateatuko duen zerbait», ama batek. Euskal Herria: lau haizeetara saioarekin gogoratu da gizon bat. Ez dituzte kritika gogorrak egin, baina ikusten dute zer hobetua. «Alderdikeriarik eza» eskatu dute askok.


zinema | Irati Irratia zinema – Irati Irratia\nEgun on, Auñamendi! Zaldibarko luizia Hala Bedin, Erronkariko kronika eta estreinaldiak\n14 otsaila, 2020 14 otsaila, 2020 Irati Irratia\tEgun on, Auñamendi!\terronkari, Estreinaldiak, Hala Bedi, Julian Gabas, Luizia, Zaldibar, zinema\tLeave a comment\nGaurko saioa Hala Bediko lagunek eginiko elkarrizketa batekin hasi dugu, Eitzaga auzoko( Zaldibar) bizilaguna den Oskar Moralesekin eginikoa, luiziaren ingurukoak lehen eskutik jasotzeko. Ondoren, Julian Gabas izan dugu Erronkariko kronika pasatzen. Bukatzeko, zine estreinaldiak ekarri ditugu gogora Izenburua: Otsailaren 14ko saioa Iraupena: 3:25 ordu Klikatu hemen saioa jaisteko


Abian da gazteei zuzendutako ‘Zut’ aldizkari numeriko berria | Euskal Herria | KAZETA\nAbian da gazteei zuzendutako ‘Zut’ aldizkari numeriko berria\nProiektu berriaren estreineko zenbakia aurkeztu zuten Donostiako Tabakaleran azaroaren 21ean. Gaztezulo aldizkariak eta ADM SL partaidetzan sorturiko ‘Zut’ aldizkari numerikoa telefono mugikorretan urririk erabili ahalko den euskara hutsezko egitasmoa da. Sustatzaileen erranetan, “kalitatea, eduki bertikalak eta ikus-entzunezkoak” izanen dira aplikazioaren hiru zutabeak.\nGazte andana bat bertaratu zen Zut aldizkariaren aurkezpenera. © Juan Carlos RUIZ/FOKU\nGazteentzako ‘Zut’ aldizkari digital berriak argia ikusi du joan den azaroaren 21ean Donostiako Tabakaleran egindako aurkezpenean. Gaizka Izagirre Gaztezulo aldizkariko zuzendaria eta Josu Bilbao Goienako kazetaria arduratu ziren proiektu berriaren xehetasunak emateaz. Haiekin batera gazte talde multzo zabal bat ere elkartu zen.\nEuskara hutsezko tresna berria Gaztezulo aldizkariaren eta ADM SL-ren artean sortu dute eta guztiz berritzailea izanen da. "Euskal Herrian ez da horrelako proiekturik ezagutzen", azpimarratu zuten Donostian. Ildo horretan, ikus-entzunezkoak eta sare sozialak izanen dira aplikazioaren ezinbesteko erreferentziak. "Testu gutxi eta irudi eta bideo asko. Interakzioa bilatzen dugu. Gazteak izango dira aldizkariaren protagonistak. Eduki bertikalen aldeko apustua egin dugu", zehaztu zuten sustatzaileek.\nAldizkariak eduki anitz izanen du, baina "freskoa, arina eta dibertigarria" izatea funtsezkotzat jo du Gaizka Izagirrek. Ikus-entzunezko formatuan grabatua eta Instagram storie kutsua izanen duen elkarrizketa sorta proposatzen du aplikazio berriak. Musika atala, youtuberren iritziak jasoko dituen gunea, telesailen gaineko aholkuak, modari loturikoak, sexologiari eskainitako tartea eta lehiaketa-erronka izeneko atal bat ere izanen ditu.\nIXA telesaila ere ikusgai\nAldi berean, Euskal Herriko lehen serie aplikazioa ere ikusi ahalko da aldizkari berriaren bidez. Hain justu ere, presentazioan IXA lan taldeko partaideak eta proiektu horretan diren hainbat aktore izan ziren. "Zailtasun nabarmen batekin topatu ginen, hots, gure seriea nola zabaldu", aipatu zuen IXA lan taldeko Egoitz Diaz Ibargoitik. Aplikazio propio bat sortzea pentsatu bazuten ere, ekonomikoki ezinezkotzat jo zuten urrats hori egitea. Alta, 'Zut' aldizkariaren sorrerak ahalbidetuko du telesaila gazteen artean hedatzea.\nTelesailak bost eta hamar minutu arteko iraupena izanen duten sei atal independente jasotzen ditu, gazteak kezkatzen dituzten gaiak landuz betiere. "Ikus-entzunezkoetan ikustera ohituta ez gauden gaiak landuko dira, dena bertikalean", azaldu zuen Diaz Ibargoitik.\n'Zut' aplikazioa eskuragarri da jadaneko Apple eta Android euskarrietarako.


Maria, Berantevillako bere etxe abegikorrean bakarrik bizi den 79 urteko emakumea, eguneroko errutinari ekiteko jaiki da goizero bezala: tostadak prestatzen ditu, gurina eta marmelada jartzen dizkie, kafea edaten du eta Kale Nagusiko multzo arkitektoniko ederrean barrena paseatzera irteteko prestatzen da.\nBaina, etxetik irtetera doala, ur putzu txiki bat ikusi du zisternaren azpian. Larritu egin da konpontzeko moduan pentsatzen hasi denean, baina laster etorri zaio gogora Txus Abecia. Gizon trebea da eta, familiaren aspaldiko laguna izateaz gain, 16 urtetik gora daramatza herrian igeltsero lanetan eta kalteak konpontzen Reformas Aberri izeneko bere negozioarekin.\nEtxeko gorabeherak erabat ustekabekoak dira. Harraskako hodia ura poliki drainatzen ari denean edo komunekoek ihesak dituztenean, garrantzitsua da aditu bat gertu izatea. Hori dela eta, ezin dugu ahaztu profesional horiek gure ongizatea bermatzen dutela eta funtsezkoak direla etxeak baldintza seguruetan mantentzeko.\nLanda ingurunean zerbitzu horiek ez egoteak, sarritan, behartu egiten ditu bertako biztanleak autoz hainbat kilometro egitera. Horri dagokionez, Txus bezalako langileek bizitza erraztu egite diete bertakoei. Eraberritzaileak adierazi du bere jaioterri inguruan lan egitea “exijentzia-plus” bat dela, landa eremuko herrietan dagoen gertutasuna dela eta, eskaintzen duen zerbitzuak % 100 eraginkorra behar baitu.\nTxus ez da bere ingurunean lan egiteko apustua egiten duen bakarra. Langraiz Okan Eva aurkitu dugu, Hidro Arabakoa. Era guztietako obra hidraulikoak diseinatu, instalatu eta mantentzeko soluzioak eskaintzen ditu. Bestalde, Asier, Ecoetxe Natureren bitartez, Kuartangoko etxeak modu ekologikoan klimatizatzeaz arduratzen da.\nHenry HG Carpintería y Ebanisteríakoa, Uribarri Gaubean dago, eta zurezko egiturak eta haren deribatuz egindakoak moztu, osatu eta muntatzen ditu; Iuneko Ignaciok, berriz, mantentze lanetan eta instalazio elektrikoetan espezializatutako zerbitzuak eskaintzen ditu Ribabellosan. Pinturaren sektorean, Zambranako Roberto Solanok bizitza osoa darama barruko eta kanpoko gainazalak prestatzen, babesten eta apaintzen.\nEta zer esan lorezaintzaz: funtsezko sektorea da hau ere. Fontechan Jesús Mari Montejo dago, duela 15 urte Aroje SC enpresa martxan jarri zuena, eta Añanako Kuadrillarako eta Burgosko ondoko udalerrietarako diseinu eta paisajismo gaietan lan egiten duena. Bere lantaldea lorategiak hazteaz eta mantentzeaz arduratzen da, eta baita basoko tratamenduak eta altuerako inausketak egiteaz ere.\nProfesional horien guztien lanak egunerokotasuna errazten die Maria bezalakoei eta, horrez gain, funtsezkoa da gure lurraldea suspertzeko. Horregatik, Araba Marketetik zuen lana omendu nahi dugu: eskerrak eman nahi dizkizuegu zuen aletxoa jartzeagatik eta gure herrietako bizitza itzal ez dadin laguntzeagatik.\nEkin lanari! Ez utzi argi emateari.


Produktu, Aukera eta Emozioen Konbinazio Irabazlea Martech Zone\nLarunbata, uztaila 17, 2010 Igandea, urria 4, 2015 Douglas Karr\nThe Jellyvision Lab Produktu aukerak aurkezteko liburu elektroniko txiki harrigarria atera du. Liburu elektronikoak supermerkatuetako erosleek lineakoekin dituzten portaerak alderatzen ditu eta portaerak antzekoak direla frogatzen du.\nSupermerkatu bat izugarria dela pentsatuko zenuke, baina Jellyvision-k gogorarazi digu sarean espazio infinitua dagoela eta zure produktuak eta zerbitzuak nola aurkezten dituzun aldea izan daitekeela. Hona hemen ikasitako ikasgaiak (liburu elektronikoan aipatutako eta parafraseatutako edukia):\nProduktu gehiago, bezero zoriontsuagoak - Guztiontzat atsegina den gunea izaten saiatzen bazara, inork maite ez duen zerbait sortuko duzu. Sortu segmentu desberdinetarako segmentu bakoitzaren gustukoa izan dadin. Merkaturatu produktu egokia bezero egokiekin. Baliabidea: Ketchup Conundrum.\nBaina ... Aukera gehiago, salmenta gutxiago - Orrialde berean aukera gehiegik bisitariak nahastuko dituzte eta alde egingo dute. Eman kategoriak eta iragazkiak, behar ez dutena ezkutatzeko.\nEmoziorik gabe, erabakirik gabe - Emoziorik gabe, burmuinak aztertu eta konparatu besterik ez du egiten, aztertu eta konparatu, aztertu eta konparatzen du ondoriorik lortu gabe - bihurtzen zara patologikoki zehaztugabea. Emozioak dira aukera desberdinen artean erabakitzeko aukera ematen dutenak.\nLiburu elektronikoa askoz ere xehetasun gehiagorekin sartzen da eta ondorio guztiak batera biltzen ditu. Deskargatu aukera duzunean eta ziurtatu Jellyvision bloga jarraitzen duzula, Elkarrizketaria.\nUztailean 19, 2010 at 10: 34 AM\nKetchup-en zalea ez nintzenez, The Ketchup Conundrum-a irakurketa bitxi interesgarria iruditu zitzaidan. Badirudi marketin ikasgaia dagoela nonbait.


Punta Begoñako galerietako lanak bisitatzea ahalbidetuko duen egitura amaitzear da\nPunta Begoñako galerietan egingo diren lanak laster bisitatzea bermatuko duen dorre edo egituraren instalazioa egun batzuetan amaituta egongo da, eraikin historikoa berreskuratzeko prozesuan urrats berri bat suposatuko duena. Dorre berria, 15,5 metroko altuera duena, egurrezkoa da –egur birziklagarria, merkea eta egokia helburu horretarako- eta hormigoizko oinarria dauka,5 metroluze eta 2,5ko zabalekoa. Galerietako aurrealde nagusiaren ondoan altxatu dute, Ereagako hondartza aurrean, eta moduluka jarrita dago eta horietatik ikusi ahal izango dira lanak, bi maila desberdinetatik, barruko eskaileratik igo eta gero. Lehen modulutik galeriatako behealdean egiten ari diren lanak ikusi ahal izango dira eta goikotik sabaian egiten ari diren lan eta ikerketak. Halaber, berandu baino lehen, igogailu bat edukiko du, egituraren alde bat izango dena, multzoa irisgarriagoa eginez.\nIzan ere, pasabidearekin eraikinean egiten ari diren lanak kanpoaldetik jarraitzeko aukera emango zaie bisitariei, metro gutxira jarraitzea ere, segurtasun baldintzapean eta gidari baten azalpenak entzunez. Proiektua gauzatzen ari diren zientzialari eta teknikariek ere, aipatu plataforma erabiliko dute lanei buruzko jarraipena egiteko. Lehenengo fase batean, goiko galeria bisitatu ahalko da eta, ondoren, antzeko dorre bat altxatuko dute galeria txikienean, Areetara begira dagoenan.\nEraikuntzan erabilitako materiala ikertzeko lehen lanak\nEgituraren instalakuntza, hirurteko jarduketa-planaren barruan aurreikusitako ekintzetako bat da. 2,1 milioi euroko aurrekontua du hirurteko egitasmo horrek. Gogoratu hilabete honetan bertan hasi dela lanean EHU/UPVko diziplinarteko aditu taldea, udal teknikariekin batera, galeriak berreskuratu eta ondare horri balioa emateaz arduratuko den taldea. Bere lehen eginkizuna, galeriak eraikitzeko erabili zuten materialari zer gertatzen ari zaion ikertzea izango da –eraikuntzan lehenengoz erabilitako hormigoiak-, hori jakinda lehengoratze lanak hasteko.


A Zikloa - Garizuma - 2. igandea - 2020.eko Martxoaren 08a\nSenideok: Ongi etorriak ospakizun honetara. Jesus bide lagun dugularik, aurrera goaz Garizumako bidean.\nGure bizitza, irten eta bila ibiltzea da. Norbaitek guretik irtetera eta gure oraina arriskatzera dei egiten digu. Abrahamen antzera, geldirik uzten gaituen segurtasunak baztertu eta gauza berrien bila jarraitu behar dugu; eta honek, beste erabatekoak egiten gaitu. Deika dabilen norbait hori Jainko gure Aita-Ama da; gure sinesmenaren abentura bizitzera deitzen digu, bere aurpegiaren argitasuna kontenplatzera, bere Semearen bidea egitera; iluntasunez eta itxaropenez, saminez eta aintzaz egindako bidea.\nGure sinesmenaren handitasuna eta seriotasuna Jesusi jarraitzean dago; horixe da gure bidea, bide zoragarria. Jainkoak esaten digun Hitza entzuteko zabaldu dezagun gure bihotza.\nAbraham, Ur hirian bizi da; uri aberatsa baina jentila. Jainkoak, segurtasun guztiak uzteko eta Berak eskainiko dion lurraldera urtetako eskatzen dio. Abraham, Jainkoaren laguna eta sinesmendun leiala, bere segurtasun guztiak utzi eta bidean ipintzen da. Horrela, Patriarka agurea, Jainkoagan sinestearen eta konfidantza izatearen eredu dugu. Entzun dezagun.\nEbanjelioa iragartzea bokazioa da; horrela agertzen dio Paulo apostoluak bere ikasle Timoteori. Beste edozein bokazio baino pozgarriagoa, baina baita ere bokazio gogorra eta mingarria, asko kontra agertzen direlako eta beste batzuk ez direlako arduratzen. Misio hori onartzen duanak, Jainkoagan ipintzen du konfidantza guztia. Entzun dezagun.\nJesus, nekaldia eta heriotza aurkituko dituen Jerusalemerantz doa, eta Tabor mendian antzaldatua ikusiko dugu. Ebanjelariaren arabera, Tabor esperientzia argitsu eta ederra da; Jainkoa bere aintzan agertzen da; Jainkoaren hurbiltasunak zorabiatu egiten du. Ikasleak esperientzia hori beharrezkoa izango dute, Jesusek egingo duena ulertzeko eta onartzeko. Guk ere onar dezagun esperientzi hori.\nBere hitzaren argitasunean, on eta errukitsua den Aita-Amari zuzentzen dizkiogu gure eskariak.\n1.- Eguneroko bizitzari eta borrokari zentzu bila dabiltzan hainbeste andre-gizonentzat, Eliza Jainkoarekin aurkitzeko lekua izan dadila, eta behar duten poza aurkitu dezatela. ESKA DIEZAIOGUN JAUNARI.\n2.- Gure kristau izatea benetan hartuaz eta Ebanjelioa biziaz, sufritzen daudenentzat argi eta itxaropen izan gaitezen. ESKA DIEZAIOGUN JAUNARI.\n3.- Munduan eta gure herrian BAKEA egi bihurtu dadin: denok desia dezagun eta elkarrizketan, tolerantzian eta elkar errespetuan aurki dezagun. ESKA DIEZAIOGUN JAUNARI.\n4.- Gure kristau konpromezuak eraman gaitzala sufritzen daudenen egoera ezagutzera, eurak diren lez onartzera, eta solidaritatean eta zuzentasunean oinarriturik, egoera hori aldatzera. ESKA DIEZAIOGUN JAUNARI.\n5.- Kristau elkarteen alde, gure familien alde, hemen elkartu garenon alde: Eukaristiaren ospakizuna guztiok elkartzeko bide izan dakigun, eta Jainkoaren Hitza entzutea eta onartzea aldatzen joateko lagungarri. ESKA DIEZAIOGUN JAUNARI.\n(Elkartean konpromezuren bat daukan pertsona heldu batek egin dezake. Meza emaileari ematen dio eta honek aldara gainean uzten du)\nOTOITZA – AZALPENA: Zure Semearen Antzaldatzea gogoratu dugun domeka honetan farol piztu dakarkizut, Jauna. Argi hau, Jesu Kristoren ezaugarria da. Argi apala da, baina bere piztueraren aurrerapen lez onartzen dugu. Garizuma honetan bere arrastoak jarraituz, Zuregana doan bidea ezagutu nahi dugu.\nOTOITZA – AZALPENA: Nik, Jauna, Gurutzetxo hauxe dakarkizut, gaixotasunaren eta munduan honegatik edo hagatik sofritzen dutenen adierazgarri lez. Nire ustea hau da: Zu zure Seme Jesukristoren Gurutzearekin bat egina hartzen duzula, munduaren salbamena haren bidez heldu zaigula sinesturik; izan ere, horixe duzu opari atsegingarri bakarra. Lagun iezadazu, Jauna, honi buruz gero eta gehiago jabetzen: Gurutzea dela bizitzaren ernamuin bakarra, eta zure Semearekin elkar banatzea itxaroten dugu. Gaixoen pozezko testigantzaren bidez, erakuts iezaguzu osasuntsuei gurutzea zein beharrezko den antzaldatze osorako.\nSenideok: ospakizuna bukatzera goaz. Jesusek Tabor mendira gonbidatu gaitu; bere aintzan eta poztasunean bat egitera. Aste barruan, elkar aurkitzearen esperientzian sakontzen joan gaitezela; irakurgaiak eta ebanjelioak, errukitsuak eta abegitsuak izatera gonbidatuko gaitu... Norbait onartzea, bizia ematea da, lurretik altxatzea, poza eta itxaropena ematea; besoak zabaldu eta Jesusek ematen digun Jainkoaren Barri ona eskaintzea. Aste zoriontsua eta Jesusekin topaketa zoriontsua!\n“Laino izpi artean Aitaren ahotsa entzun zen:\nJoan zen igandean “irteteko agindua” hartu genian: GARIZUMA hasten genian. Eta PAZKORAKO bidean jartzen ginen. Jesusen arrastoa jarraituz egiteko proposamena egiten zaigun; berak ere zalantzaren, nekearen, aginpidearen, “gauza errazen”... tentaldia nozitu zuelako. Baina Berak tentaldiak gainditu zituen. Bera bidaide edukitzea, egoera horiek zelan gainditu behar dian jakiteko bermea edukitzea da. Berak jarraitu zuen bidea hau izan zen:\n* Jainkoaren gauzetarako, “eskuzabaltasuna eta izate osoa eskaintzea”;\n"Aurpegia eguzkia bezain distiratsu bihurtu zitzaion"


Ana Isabel Dominguez psikologoak bere doktorego-tesia defendatu du Deustuko Unibertsitatean\nIkerketa baliozkotutako tresnak bilatzeko prozesu baten barruan dago: zaintzaileen gainkarga murrizteko edo prebenitzeko den Educa-Dem taldeko esku-hartze psikosozialeko programaren eraginkortasuna ebaluatzen du.\nAita Menni Ospitaleak doktore berri bat du langileen artean urtarrilaren 29tik. Lankide asko zeudela, Ana Isabel Domínguez Panchón psikologo klinikoak doktorearen Europako titulua eskuratu zuen Deustuko Unibertsitatean. Bere tesia “Esku-hartze psikosozialeko programa batek dementzia-sindromea duen pazientearen zaintzailearen gainkarga prebenitzeko edo murrizteko duen eraginkortasunaren diseinua eta azterketa (Educa-Dos azterlana)” izan da edo Manuel Martín Carrasco eta Imanol Amayra Caro aritu dira zuzendari gisa. Tesiak bikain cum laude nota jaso zuen.\nAna Domínguez, laugarrena ezkerretik, bere tesiaren zuzendariekin eta epaimahaikideekin.\nSarrera gisa, Ana Domínguezek azaldu zuen dementzia duten adineko asko bere etxean egoten direla bere familiako emakume baten zaintzapean -lau emakumezko zaintzaile daude gizonezko zaintzaileko, eta normalean gaixo dagoen pertsonaren alabak edo ezkontideak dira-, eta haien gainkarga zaintzeak zaintzaileen osasunean dituen eragin negatiboen ondorioa dela. Gainkarga horrek ekartzen dituen kalteek zaintzeko gaitasunean eragin dezakete.\nZaintzaile informalaren arazoak\nGainkarga handitzeak zaintzailearen osasun psikologikoan eta fisikoan eragiten du, eta oro har, bere bizi kalitatean ere bai. Horrez gain, pazientearengan ondorio hauek ere ekar ditzake: bizi kalitate okerragoa, sintoma psikiatrikoen handitzea eta lehenago sartzea erakundeetan. Horregatik guztiagatik zaintzailearen arreta helburu garrantzitsua bihurtu da dementzien arretan.\nHori horrela, zenbait esku-hartze prestatu dira, psikosozialak nagusiki, zaintzaileen gainkarga txikiagotzeko edo prebenitzeko. Hala ere, oraindik ez da frogatu haien eraginkortasuna, batik bat oso azterketa gutxi egin direlako edo daudenen muga metodologikoengatik.\nAna Domínguezek eta bere laguntzaileek aukeratutako esku-hartze psikosozialeko programak, Educa-Dos programak alegia, gainkarga detektatzea, prebenitzea eta murriztea du helburu, zainketa bera errazten duten eta zaintzaileen bizi kalitatea hobetzen duten gaitasunak ikasteko eta estresa arintzeko estrategien bidez. Taldeko esku-hartze psikosozialeko programa hori (Educa-Dem) talde handi bati aplikatu zioten, baina emaitza ez zen abiapuntuko hipotesiaren aldekoa izan, ezin izan baitzen frogatu gainkarga murrizteko tresna horren eraginkortasuna.\nEmaitza alde batera utzita, epaimahaikideek doktoregaiaren zintzotasuna eta lan handia goraipatu zuten. Zehazki, Carrasco Zabaleta doktoreak gizartean aplikatzen den ikerketa bat aukeratzeagatik zoriondu zuen Ana Dominguez, eta “zaintzen duten pertsonak zaintzeko erronkari aurre egin nahi" izateagatik. Salaberria doktoreak ikuspegi sozial, psikologiko eta ekonomikotik gaiak duen garrantzia eta interesa aipatu zituen, eta aztertutako taldeak eta laginaren tamaina ebaluatzeko zailtasuna nabarmendu zuen. Epaimahaiko presidenteak, Bulbena doktoreak, azterketa egiteko tresnen sendotasun metodologikoa eta proposamenaren ausardia nabarmendu zituen, "laguntzari eta zientziari ongietorria egiten dielako".\nDoktoregaiak aipatu zuen moduan, azterlana, baliozkotutako esku-hartze psikosozialeko tresnak bilatzeko prozesu baten barruan dago. Ikerketa egiteko 238 zaintzaile bildu zituen 20 eguneko zentrotan (115, esperimentua egindako taldeari esleituta, eta 123, kontrol-taldeari). Educa-Dem programak ez zuen eraginkortasun handirik izan zaintzailearen gainkargan, baina hobekuntza nabaria izan zuen bigarren mailako distress aldagaian (estres negatiboa, antsietatea, insomnioa eta bestelakoak ekartzen dituena). Esku-hartzearekin lortutako eraginak luzaroan iraun zuen eta gainkarga eta distress aldagaien bilakaeran dosi eragin posible bat aurkitu zen, tratamenduaren intentsitatearen arabera.\nEduca-Dem, dementzia duten eta eguneko laguntza-baliabideekin artatzen diren pazienteen zaintzaileen gainkarga prebenitzeko edo murrizteko diseinatu zuten programa da. Azterlanak “ekarpenak egiten ditu”, eta erakundeek, hala nola Bizkaiko Foru Aldundiaren Gizarte Ekintza Sailak, egindako beste lan batzuen ildo beretik doa, adierazi zuenImanol Amayrak. Lanak azpimarratzen du ikertzen jarraitu behar dugula, iraupen luzeko gaixotasunak dituzten pazienteen zaintzaile informalen gainkarga prebenitzeko eta murrizteko, eta Martin-Carrasco doktoreak adierazi zuen moduan, azterlan hori, Ikerketa Psikiatrikoen Institutuaren Educa Proiektuaren barruan kokatzen da.


Erakustearen abantailak | Gustoko | BEC\nOsagai hoberenak dituzten erakusketariak\nAzkeneko publikoari irekita, baina publiko profesionalaren partaidetza oso nabarmenarekin.\nZuzeneko salmenta baimenduta dago, egindako inbertsioa berreskuratzeko eta zuzenean jartzeko harremanetan azkeneko kontsumitzailearekin.\nBanatzaile handi, denda espezializatu, gourmet kanal, hotel eta Horeca katetik etorritako erosketa buruekin alderantzizko misioa eta topaketa pertsonalizatuak.\nBeren produktuak Bilboko Ostalaritza Eskolak zuzendutako “Show Cooking”en aurkezteko aukera.\nDastatze profesional libreetan parte hartzeko aukera.\nEskualde bateko kultura (artisautza eta folklorea) eta jarduera turistikoak erakusteko aukera.\nTopaketa desberdina, berritzailea, bakarra, 0 Km-ren eta produktuak eta horien ekoizleak kultura, lurralde eta jendarte batekin lotzearen aldeko apustua eginda. Horretarako, pabiloia herri bihurtuko da.\nAskotariko jarduerak bisitariak erabil eta goza ditzan (landa-ostatua, kultur etxea artisau erakustaldiekin, hezkuntza-gunea, haurtzaindegia, dastaketen gunea, kontzientziazioa, etab.).\nAzokan artisau-produktuak besterik ez da egongo, kalitate handikoak, bertakoaren eta bioaniztasunaren babesaren alde egiten dutenak. Debekatuta daude multinazionalak eta produktu estandarizatuak.\nSukaldarien asistentzia garrantzitsua.\nNazioarteko sonadun sukaldariak, bai erakusketa-mailan.\nEuskadiko tradizio gastronomikoak leku ezin hobea bihurtzen du Bilbo ezaugarri hauetako azoka arrakastatsua izan dadin.\nKamioi hozkailuarekin konexioa\nArgi-indarra eguneko 24 orduetan\nGaiak egunero birjartzea\nAldez aurretik parte hartu duten erakusketariek, lehentasunezko epea edukiko dute aurreko edizioko kokapena ziurtatu ahal izateko, edo berri bat aukeratzeko\nBerotze puntua, ura eta isurbidea


“ERRUSIAREN INBASIOA UKRAINAN”: SHOCKAREN DOTRINAREN ENEGARRENA? | Euskal Herriko Antiinperialistak\n“ERRUSIAREN INBASIOA UKRAINAN”: SHOCKAREN DOTRINAREN ENEGARRENA?\n2014/09/01 by antinperialistak\nAbuztuaren bukaerako egun hauetan, egunkari guztien azalean, berri nagusi gisa gertakizun bat eta bere ondorioak agertu izan dira: Errusiak bere tropekin Ukraina inbaditu izan du; eta beraz, NATOk eta EBk Errusiaren kontrako jarrera gogorragoa eskatu dute, Poroxenkok NATOren tropak Ukrainan sartzea eskatu du eta abar. Eztabaida horra kokatu da, ea EBk, AEBk edota NATOk “inplikazio handiagoa” izan behar duten Ukrainan; baina jada, gertatutako egitatetzat ematen da Errusiak Ukrainan bere militarrak sartu dituela.\nZertan datza salaketa horren oinarria? Alde batetik errusiar soldaduak eta ibilgailu militarrak Ukrainan egon direla salatu izan dituzte. Beste alde batetik Donetskeko Herri Errepublikako lehen ministro Alexander Zakhartxenkoren adierazpenak, zeintzuen arabera “3 mila edo 4 mila” errusiar militar egongo ziratekeen bolondres bezala Herri Errepubliken aldeko borrokan. Bi horiek osatuko lukete salaketaren muina.\nErrusiatik ibilgailu militarrak Ukrainan sartzea inbasioaren frogatzat hartua litzateke… baldin eta helburu militarretarako erabiltzen badira Estatu burujabearen baimenik gabe. Horretarako erabili ahal dira? Lehenik eta behin Errusiak aitortu egin du Ukrainaren mugan ariketa militarrak egin dituela, eta halako soldadu batzuk (10, Ukrainako telebistan agertu direnez) konturatu gabe muga pasa dutela. 10 omen dira guztira, gehiago ez omen dira atera Ukrainako komunikabideetan. Hala ere, komunikabide hauek zein Mendebaldekoek, soldaduak atera ez badituzte ere, ibilgailu militarretan oinarritu dute euren argudiaketa: hots, Ukrainan ibilgailu militar errusiar askotxo daudela.\nLehenik eta behin agertu diren frogen artean, halako mundu mailako mapa interaktibo batean (Digital Globe delakoan) agertutako irudiak agertu dira ; hots kalitate txarrekoak, ezer argitzeko ez modukoak (Google Maps programaren antzeko apa batetakoak). Errusiak “barregarritzat” jo ditu froga horiek. Hamar ibilgailu ikusten dira hor, gehienak kamioiak. Bestalde, Ukrainar Gobernuaren mapak ez ohi dira oso fidagarriak izaten, hemen adibidez bat, abuztuaren 29koa (jada muga osoa Novorossijako Herri Errepubliken esku zegoenen hala aurkezten dute mapa Donetsketik Novoazovskera nola iritsi ahal den azaldu gabe). Bigarrenik, Errusiak orain gutxi giza-laguntzako konboi bat bidali du Herri Errepubliken lurretara, Ukrainarekin adostua). Konboi horretan ibilgailu militarrak erabili daitezkeela suposagarria da. Azken honek indarra hartzen du, ustezko “10 ibilgailutako zutabe militar inbaditzailean” tankerik edota hegazkinik ikusten ez dugun bitartean (inbasio bat aire-laguntzarik eta tankerik gabe?). Hirugarrenez, kontutan izan behar dugu munduan, errusiar teknologia militar gehien erabiltzen duen armada, Errusiakoaren atzetik, Ukrainakoa dela . Hots, errusiar ibilgailuak badaude Ukrainan, Errusiako armadaren parte-hartzea kasuistika horretarako beharrezkoa izan gabe. Hain zuzen, desertzioak arazo bat dira ukrainar militar eta paramilitarrentzat: uztailean Ukrainar Zerbitzu Sekretuetako buru Valentin Nalivaitxenkok Petro Poroxenkori bidalitako memorandum batean esan zionez “aurreko astean 3.000 bat izan genuen, aste honetan 5.000 bat (…). Hurrengo asteetan unitateen bi heren desagertu egin daitezke arazo honengatik”. Hau Novorossijako tropen ofentsiba hasi baino lehen gertatu zen; izan ere, ofentsiba horrek desertzioen zein preso egindako soldaduen kopurua handitu egin du (askotan desertoreak materialarekin ere aldez aldatzen direlarik edota preso egindako soldaduen materiala konfiskatzen delarik). Ukrainar tropa askok posizioak utzi egin dituzte (materiala ere bai askotan) edota posizio batzuetan inguraturik (honi “eltzea” deitzen zaio jerga militarrean) gertatu izan dira; Iloviask eta Stila hirietan, adibidez. “Eltzetan” inguratutako militarrak gehienetan atxilotuak izaten dira, edota tratu bazuen ostean “aldatuak” (baina materiala atxilotzaileen esku geratzen da. Abuztuaren 23 eta 28 arteko mapa militar honetan “eltzeak” ondo ikusten dira. Eta link honetan ere bai. Abuztuaren 21eko berrian ikusten da errebeldeek Kieveko Gobernuaren tropei hartutako materialaren zerrenda bat. Beraz, halako errealitatearen aurrean, ez da oso azkarra izan behar errusiar fabrikaziozko teknologia militar ukrainarra Herri Errepubliken armadaren eskuetan nola ager daitekeen.\nSalaketaren beste oinarria Zakhartxenko lehen ministroak aipatu militar bolondresak dira. Denek eman dute egitatetzat hauen presentzia Ukrainan inbasio bat dela. Baina hausnarketa txiki bat merezi du ekuazio honek. Militar horiek Errusiak bidali al ditu bere helburu pertsonalak betetzeko, edo euren gogoz joan dira? Ez da alferrikako galdera, gero arituko hortaz. Momentuz, Putinen gobernuak Ukrainan gehiegi sartzeko keinurik ez du egin: Poroxenko kolpista Ukrainako lehendakari gisa aintzatetsi du, hots, Maidan ondorengo Ukraina aintzatetsi du, Donetsk eta Luhanskeko Herri Errepublikekin egin ez duena. Zergatik bidaliko ditu orain 3.000 eta 4.000 soldadu artean Ukrainara, aholkulari batzuk bidali ordez? Hala ere, badugu aitortutako kanpo inplikazio bat: NATOko herrialde bik, Poloniak eta Lituaniak Ukrainarekin bat, unitate militar misto bat eratuko dute. Norbaitek esan dezake hori ez dela inbasioa, Ukrainako Estatu “burujabeko” “zilegizko” Gobernuaren adostasunez hartutako erabaki bat dela eta. Halere, kontutan hartu behar da Gobernu hori boterera eramandako mugimendu zibiko-militarra (Euromaidan izenekoa), hein handi batean kanpo inplikazioaren ondorioz gailendu zen (indar paramilitarrei NATOko herrietan emandako instrukzioa barne, Estonian adibidez). Orain, Novorossijako Herri Errepublikako tropek Donetskeko aireportuan atxilotutakoen artean militar poloniarrak daudela ematen du. Hori ez al da “inbasioa”?\nBigarren hipotesia, atzerriko bolondresak, bolondres gisa soilik ari badira ere, beste Estatu batean aritze soila “inbasio” gisa hartzea izango litzateke, bolondres horien jatorriko Estatua (kasu honetan Errusia) izan beharko zatekeelako hauen erantzule. Hala ere, argudio honek badu “ahuldade” bat. Izan ere errusiar bolondresak Novorossijako Herri Errepubliken alde aritzea “inbasio” bezala deskribatzeak, bolondresen ekintzak definitzeko alor honetan salto koalitatibo-terminologiko bat suposatzen du. Inork ere ez du “inbasio” britainiar edo alemaniar inbasio gisa hartu britainiar edo alemaniar herritarrak Sirian jihadisten alde eta Baxar Al Assaden Gobernuaren kontra aritzea (izan ere jihadista horiek Britainia Handiaren eta Alemaniaren helburu politiko baten konkordantzian ari dira gudan: Assaden uzkailtzea lortzeko). Are gehiago, inork ez zuen “inbasiotzat” hartu britainiar, frantziar edo katariar elite-komandoak Libiako guda zibilean parte hartu izana, hiru Estatu horietako batek ere Libiar Jamahirijaren kontrako gudarik aldarrikatu ez bazuten ere. Eta azkenik, Estatuz edo gatazkaz aldatu gabe, Ukrainar ari diren errusiar bolondresak ere aipa genitzazke. Aspalditik ari dira errusiar bolondres batzuk ukrainar lurrean; hain zuzen ere Ukrainako Goardia Nazionalaren (hots, Maidaneko indar paramilitarrak izenez aldatuta) barruan, bereziki Azov eta Donbas Batailoien barruan. Batailoi honen ideologia nazia (eta “kanpoko boplondresena”, errusiarrena barne) aski ezaguna da. Hauek ez al daude Ukraina inbaditzen? (Gogora dezagun Goardia Nazionaleko soldaduen artean, kopuru gehiena biltzen duen nazionalitate ez-ukrainarra, errusiarra dela).\nZergatik eraman da orduan “inbasio” hitza egunkari eta berri-agentzia guztien azal edota izenburuetara? Praktikan, laugarren belaunaldiko gudak (hots, guda asimetrikoak, non komunikabideen paperak paper garrantzitsua jokatzen duen) mugiarazten dituen erresortearen enegarren erakustaldiaren aurrean gaude: shock-dotrinaren erakustaldi baten aurrean. Izan ere, “inbasio” hitza lehen orrialdetara ekartzeak, halako “urgentzia” bat sortzen du munduko iritzi publikoarengan; izan ere guda zibil baten paradigman (herri edo Estatu baten bi alde elkarren kontra borrokan), kanpoko faktore bat ezartzen da (Estatu boteretsu bat, ondoko Estatuaren ahuldade egoeraz baliatuz, bere tropak han sartzen ditu, egoera baldintzatzeko edo lur berrietan hedatzeko). Hots, iritzi publikoaren joera moralista, ustez inbaditzailea den Estatu baten kontra paratzen da. Honela, iritzi publikoak bizkarra ematen dio Estatu horri eta bere argudioei, kasu honetan Errusiari. Hala ere, ikusi dugun bezala ez da inongo “inbasiorik” gertatu; ez da gertatu Mendebaldeko estatuek beste gatazketan egin ez duten ezer. Hala ere, berdin da gertatu den ala ez, laugarren belaunaldiko guden logikak ez du hainbeste egia bilatzen, baizik eta zurrunbilo mediatikoa; hots zurrunbilo soziala bihurtzen dena, honela jada eraikita dauden plan inperialistak zilegiztatuz, edo are okerrago; plan hori existitzen dela jakin gabe ere, “espontaneoki” exekutatzeko eskatuz: “Gelditu ezazue inbasioa! Guda gelditzeko geldi ezazue inbasioa!”.\nHots, inperialismoak hainbestetan egindako maniobra propagandistiko baten aurrean gaude, eta ez da kasualitatea Novorossijako Herri Errepubliken ofentsibaren erdian izatea (Azov Itsasora iritsi eta Mariupol askatzear daudenean. Ezagutzen dugu adibidez 2013an, Sirian, Baxar Al Assaden Gobernuak posizioak sendotu zituenean, Goutako “eraso kimikoari” buruzko berria agertu zen (nahiz eta laster, diplomaziaren bitartez, Siriaren kontrako erasoa ez zen gertatu). 2011ean “Gaddafik Bengasin bere herria bonbatu du” esaten zuten, eta horrek eraman zuen inbasiora: “Gelditu dezagun bere herria bonbatzen duen ero hori!”. 1994an Sarajevoko Markale auzoaren kontrako ustezko bonbaketak ahalbideratu zuen NATOk serbobosniarren kontra esku hartzea. Eta hain urruti joan gabe, 2014ko otsailaren 18an Kieven bertan gertatutakoa dugu (orduan Janukovitx boterean zegoen): tiroz hilda agertu ziren hainbat manifestari (orduan sueten bat zegoen indarrean). Publikoki egin zen bai Ukrainan zein mundu mailako komunikabideetan “Janukovitxen poliziak” eragin zuela masakre hori; eta horrela manifestarien animoak asaldatu egin ziren (eta zilegizko Gobernuak “zilegitasun morala” galdu zuen). Emaitza denok ezagutzen dugu: otsailaren 21ean Euromaidan mugimenduak Estatua konkistatu zuen Ukrainan.\nShock-dotrinaren erakustaldi honen aurrean, herritarrok gure kritikotasuna zorroztea besterik ez dugu, Malcolm Xen esaldia berriz ere egia bihur ez dadin.\nAtala : EUROPA, INPERIALISMOA, IV. BELAUNALDIKO GERRA, NOVOROSSIYA, UKRAINA\nEtiketak : EB, Errusia, NATO, Novorossija, Poroxenko, Putin, UKRAINA\n← Amnesty International edo ‘babesteko erantzukizun’ kriminal hori\nQué se esconde detrás de los terroristas del Estado Islámico? →


Euskaldunen Herria magiaz beteriko lurra da (Mitologiari buruzko bideo eta bideojokoak) Euskaldunen Herria magiaz beteriko lurra da (Mitologiari buruzko bideo eta bideojokoak)\nHome Turismoa Euskaldunen Herria magiaz beteriko lurra da (Mitologiari buruzko bideo eta bideojokoak)\nOrain dela urte bat, Eusko Jaurlaritzako Turismo sailak, euskal mitologiako pertsonaia nagusiak zituen bideo bat argitaratu zuen turismo sustapenerako duen Youtube kanalean.\nNahiz eta kanal hau Euskaldunen Herriaren zazpi (sei) lurraldeetako hirutan bideratzen den, bideo honen edukiak gure nazioaren mitologiako oinarrizko aspektuak ulertzen eta ezagutzen lagunduko digu, Euskal Autonomi Erkidegokoa, Nafarroako Foru Aldundikoa eta Iparraldekoa izatez aparte.\nEuskal lurraldeetako instituzioen arduradunek, nahiz eta zatiketa administrazioak izan, guztientzat hoberena elkarrekin lan egitea ulertzearekin amesten jarraitzen dugu. Mendekotasun eta Ezartze gabe. Berdinen arteko lana, Euskaldunen Herriaren errealitate kultural, historiko, sozial eta atraktiboek edozein gauza baino indar eta garrantzi geehiago dutela ulertuz.\nBadakigu pausuak ematen ari direla eta “zentzuak” egunen batean irabaztea espero dugu.\nBideo hau zuekin partekatzen dugu, adierazi dugun bezala, egunen baten, Basajauna Gorbean agertzen den bezala, Ronkalean eta Iparraldeko basoetan agertzen den bideoa ikusteko “ametsarekin”. Marik euskaldunen lurralde osoa zaintzen duen bideoa, euskaldun guztien sinestean egiten zuen bezala, hasiera hasieratik. Horrek euskal kultura errespetatuko luke, eta gainera, denon onean izango litzateke.\nEra berean gazteek euskal mitolgia ezagutzeko baliagarriak diren bi baliabide partekatu nahi dugu zuekin. Binary Soul euskal startuparen jokoak dira, bai ordenagailurako edoo mugikorrerako.\nBideo hau Euskaraz, Ingelesez, Gazteleraz eta Frantzesez partekatzen dugu zuekin eta Binary Soul jokoei buruz hitz egiten dugun artikuluen erreferentziak. Guri gustatu zaigun beste gustatzea espero dugu.\nSorginen Kondairako pertsonaiak\nPrevious articleDaniel Innerarityren liburua Portugeses argitaratua eta Brasilen komentatua\nNext articleBritainia Handitik: Euskal Herriak Brexitak eragiten ari den talentuen ihesa kapitalizatzen du


Hasiera » Azken albisteak » Nazioarteko Azken Albisteak » EAEko Azken Albisteak » Leherketa masiboak Dubai eragiten du\nNazioarteko Azken Albisteak • Azken Bidaia Albisteak • Crimen • Berriak • Arduraduna • Segurtasuna • Turismo • Garraioa • Bidaiaren helmuga eguneratzea • Travel Wire News • EAEko Azken Albisteak • Hainbat Albiste\nLeherketak portuan eta inguruko kargetan izandako kalteak ez ziren berehala argitu.\nLeherketako dardarak Dubai osoan sumatu ziren.\nLeherketak suzko bola izugarria bidali zuen zerura.\nEz zen berehalako berririk izan hildakoen edo kalteen zenbatekoaz.\nDubaiko biztanleek asteazkenean iluntzean izugarrizko eztanda entzun zutela jakinarazi zuten, lekuko batzuek argazkiak eta suzko bola izugarriaren argazkiak Dubaiko portu baten gainean altxatzen zutela argitaratuta.\nHiriko gobernuko arduradunen arabera, Jebel Ali portuan ainguratutako itsasontzi batean biltegiratutako edukiontzi batean su handia piztu zen, leherketa izugarriak eragin baitzuen EAEko hiri handiena.\nFuntzionarioek esan dute ez zela berehalako hildakoen berri eman. Leherketak portuan eta inguruko kargetan izandako kalteak ez ziren berehala argitu.\nSua oso handia izan zenez, portu batetik bestera ikusi zen sare sozialetan partekatutako bideoen arabera.\nBeste metrajeak erakusten zituen Dubai-ko larrialdi zerbitzuak kaltetutako ontziaren ondoan portuan barreiatutako hondakin piloekin itzaltzen saiatzen eta edukiontzien hondakinak zirudien inguruan su-putzuak oraindik erretzen.\nOraingoz ez da zauriturik izan jakinarazi du Dubai-ko gobernuak ondorengo eguneratze batean. Suteari aurre egiteko Dubai Defentsa Zibileko talde bat zabaldu zen, eta sutea kontrolpean jarri zen.\nDubaiko Jebel Ali portua munduko handienetakoa da eta Ekialde Hurbileko handiena. Indiako azpikontinenteko, Afrikako eta Asiako zama zerbitzatzen du. DP World-ek kudeatzen duen portuak lau edukiontzi terminal ditu, munduko itsasontzi handienetako batzuk atrakatzeko gai direnak.


Hiri-parkeak: bederatzi arrazoi gehiago eskatzeko | Consumer\nHiri-parkeak: bederatzi arrazoi gehiago eskatzeko\nHerritarrek hiri-parke gehiago eta hobeak eskatu beharko lituzkete, bizi-kalitatea eta ingurumena hobetzeko\nHiri-parkeek ez lukete luxua izan behar, baizik eta herritarren eta ingurumenaren bizi-kalitatea hobetzeko gehien ahalegintzen diren hirietako ezinbesteko elementua. Hirietan parkeak izateak dituen ingurumen-, ekonomia- eta gizarte-abantailak erakusten dituzte hainbat adituk eta azterketek. Artikulu honek bederatzi arrazoi aipatzen ditu hirietako biztanleek parke eta berdegune gehiago eta hobeak eska ditzaten inguru hurbilean.\n1. Herritarren osasuna hobetzen dute\nHirietako poluzio atmosferikoak, batez ere ibilgailuen zirkulazioak eraginda, hainbat osasun-arazo eragiten ditu, batez ere haurrengan, zaharretan eta bihotz- eta arnas-gaixotasunak dituzten pertsonengan. Parke bateko zuhaitzek eta beste elementu berde batzuek airea purifikatzen eta ingurumen garbiagoa sortzen laguntzen dute. Parkeak ere leku aproposak dira kirola egiten duten pertsonen bizi-kalitatea hobetzeko.\n2. Klima-aldaketaren aurka borrokatzen laguntzen dute\nHiri-parkeek ingurumen osasuntsuagoa sortzen dute herritarrentzat Hanburgoko Unibertsitateko (Alemania) ikertzaileek berriki egindako azterlan batek dio garrantzitsua dela hiriek zoladurarik gabeko lurrak eta berdeak izatea, klima-aldaketari aurre egiteko. Zuhaitzek eta landareek karbono dioxidoa (CO2) xurgatzen dute, berotegi-efektuko gas nagusietako bat, eta klima-aldaketa arintzen dute.\n3. Biodibertsitaterako babeslekua dira\nHirietako parkeek eta, bereziki, eraztun berdeek edo hiri-inguruko berdeguneek, hiriguneen inguruan, hainbat landare- eta animalia-espezie osatzen dute. Metropoli-egiturez eta gizakiez inguratutako ingurune natural horretako bizitza moldaketa-erronka da, eta espezie batzuek modu harrigarrietan lortzen dute.\n4. Bero-uharteen efektua gutxitzen dute\nHiri handiak itogarriak izan daitezke. “Bero-uharte” deitzen zaion fenomenoari esker, termometroek hainbat gradu igo ditzakete hirikoak ez diren eremu mugakideetan baino. Beroa handitzeak hainbat ondorio negatibo eragiten ditu: energia gehiago kontsumitzea klimatizaziorako, osasunerako arriskuak, batez ere haurrentzat edo zaharrentzat, edo urtaroen etorrera aldatzea. Parkeek giroa moteltzen dute eta efektu hori hiriguneetan murrizten dute.\n5. Hiriaren erakargarritasun ekonomiko eta turistikoa indartzen dute\nParkeak eta berdeguneak hiri-ondasunak dira, eta beren inguruko eraikinak eta etxebizitzak birbalorizatzen dituzte. Gainera, balio turistikoa dute, hiriko gainerako erakargarriekin batera. Europako hiriburu berdeak eredu egokiak dira horren inguruan. Haien arduradunek bizi-kalitate ona lortzen dute biztanleentzat eta haiengana hurbiltzen direnentzat, eta turismo desberdina, iraunkorragoa, bilatzen dute.\n6. Herritarrak kontzientziatzen dituzte\nParkeek naturarekin harremanetan jartzen dituzte herritarrak. Berdegune horiez gozatzean, ingurumena zaintzeko kontzientziazioa areagotu egiten da. Ingurumen-hezkuntzarako ahaleginak hiri-parke batean egiten dira, ingurunearekin harreman zuzena izan ahal izatean. Gurasoek eta irakasleek aukera paregabea dute balio ekologikoak haurrei helarazteko.\n7. Hiriko poluzio akustikoaren aurkako aurrea hartzen dute\nZarata poluzio-mota bat da, pertsonengan eta ingurumenean ondorio kaltegarriak dituena, eta hiriguneetan orokortu egin da. Parkeek dezibelio kopurua murrizten dute eta soinu lasaigarriagoak proposatzen dituzte.\n8. Gizartearen interakzioa bultzatzen dute\nHarreman pertsonalak zailtzen dituzten espazioak dira hiriak. Parkeak elkartzeko eta aisialdirako guneak dira, komunitate-sentimendua sortzen dutenak. Auzo edo kolektiboek berdeguneak kontserbatzeko eta berreskuratzeko aktiboki parte hartzeak inguruko kide sentiarazten du.\n9. Segurtasun-sentimendua areagotzen dute\nZenbait ikerketak adierazten dutenez, parkeek eta gainerako berdegune eta lorategiek bizilagunen segurtasuna areagotzen dute, eta kriminalitatea eta indarkeriaren adierazpenak murrizten dituzte. Sentimendu kolektiboa sortzea, bizi-kalitate hobeaz gozatzea eta hiriek sortzen duten estresa murriztea lagungarriak dira hori azaltzeko.\nberdeguneak biodibertsitatea klima-aldaketa parques urbanos-eu


APOAREN EDERTASUNA (IPUINA)\nJOSEBA TAPIA ETA KOLDO IZAGIRRE\nIpuin honek ipuin onek bezala hasi behar luke, eta ipui onek Jainkoa behar dute, ipuinetako agure gaizto hori. Halaxe du hasiera, beraz, ipuin on honek ere: izaki guztiak sortu zituenean, Jainkoak ospatu egin nahi izan zuen bere balentria, eta berbena bat antolatu zuen goiko mandioan, abere guztiak gonbidatuta. Baina bazen kermezarako deiak sobera poztu ez zuen abere bat. Saia hurbildu zitzaion, anker, gitarra berria bizkarrean zekarrela.\n"\tKaixo, lagun, tristealdia daukagu? Deprimiturik zaude? - Bai... nik ezin dut hegan egin, eta inork ez nau eraman nahi...!\nBada munduan hamaika zatar Hala sortuak kantura nakar Aitortzen dizuet zintzo Nik sekretu bat daukat ordea Entzun nahi dutenentzat gordea: Ederraz nauzue mintzo\nHodei gainetara iritsi zenerako hamalau asto hasiak ziren tronpeta jotzen, baina hegazti handi eta lepagorri hura gitarraren hariak laztantzen hasi zenean, isildu egin ziren denak. Saiak, satisfos, mokoa zabaldu zuen lehen hitzak esateko, baina horra non begihandi xapal bat ageri den jauzi eginez gitarraren ahotik. Irri eta algara hartu zuten denek apoaren agertze xelebre hura, eta handik harat hegan ez zekien urretxindorra egin zen berbenaren jabe bere hauspoarekin: jauzi eta dantza, oihu eta kluka, triste zeudenak irri-malkotan eta pozik zeudenak negar-malkotan jarri zituen bere kantu alai eta sentimentalekin.\nApoa izan zen, apo zatarra, jaialdi hura zoragarri egin zuena. Jainkoak berak ere, hodeietako agure gor horrek, algara handiak egiten zituela txalotu zion despedidako porrusalda:\nLoiolan ageri da Eder basilika Zeruko zergazainek Sakela kilika Kristo zintzilika Eder basilika\n"\tHegalik gabe, nola egin dezake batek hegan?\nApoa izutu egin zen kitarraren barruan. Eta orduan saiak apoa mokoan hartu eta lurrerantz abia zedila utzi zuen. Eta baieztatu ahal izan zuen hegalik gabe ezin litekeela hegan egin.\nNik hala ikasi nuen apoaren zatartasunari buruzko mito hau, baina askotan pentsatu izan dut saiak ez dakiela kitarra jotzen, eta menturaz beste amaiera bat behar lukeela hegaldi horrek. Bururatu izan zait saiak ez ote zuen, bere amorruan, kitarra jaurti, bazekielako apoa, endredatzaile lotsagaldu hura, barruan zeramala. Horregatik ez daki orain kitarra jotzen saiak, harriaga hartan apurtu zitzaiolako. Eta askotan pentsatu izan dut, saia dela benetako galtzailea gertatu honetan. Ez ote da aunitzez tristeagoa musika ezin egina, bizkarra garatxoz betea izatea baino?\nApalik nabilen pozez Amorruan apalik Di�onat bihotzez Amorruan apalik Munduak ni beharrago nain Hi baino askozez\n"\tBaina zer da hau!\nKondea mintzo da horrela, printzesaren aita. Esango didazue printzesaren aitak errege izan behar duela beti, baina egizue kontu guraso guztiontzat printzesak direla alabak. Printzesa honen aita, beraz, izaten ahal zen ikazkina edo saregilea edo zapataria, baina istorioak gaztelu bat eskatzen du, eta idazleak, ipuinetako Jainko gezurti horrek, printzesaren aita kondea zela erabaki du. "Baina zer da hau!" esan zuen beraz kondeak alabaren logelako atean, edo menturaz ez zuen deus esan, menturaz aho zabalik gelditu zen gizajoa, ahoa bete hagin, txantxarrak barkatu baldin bazizkion behintzat. Ez litzateke harritzekoa izango, egia esan, kondea hitzik ezin eginik gelditua: mutil gazte bat dauka ohean printzesak.\n-Alaba maitea, zer egiten du mutil horrek zure ohean?\nPrintsesak nagiak ateratzen ditu, logureak dago, eguerdia arte geldituko zatekeen ohean aita azaldu izan ez balitz.\n-Egunon, aita... Niri ari zinen?\n-Baina, baina... mutil batekin zaude ohean!\n"\tBai. Hori eta bera! Nor da? Zer egiten du nire... zure ohean? Nongoa da? Nola sartu da? Zer... zer egin... zer egin dizu?\nSuak hartuta mintzo da kondea, eta leiho zabaldura hurbil-tzen da, sokaren bat edo ikusten ote duen.\n"\tBa... atzo arratsaldean jaso nuen putzutik.\n"\tPutzutik? Erori egin zen? Suizidatu nahi izan zuen? Zer egiten zuen han? Pozoindu egin nahi zigun ura?\n"\tEz aita! Ikusi izan bazenu, hain polita zen...!\n"\tOso apo polita zen, gaixoa, igel isilen artean zegoen oihuka, maluren bat zeukan, eta nire gelara ekarri nuen konsolatzeko!\n"\tApo bat? -galdetu zuen konde jaunak, sinetsi ezinik-. Esan nahi didazu hor, hemen, zure ohean... nire gazteluan! azaldu den gazte arrotz hau, apo bat zela atzo?\n"\tBai aita, hala zen, apo txiki bat zen, eta oso kanta malenkoniatsuak kantatzen zituen oso, oso tenderly.\nNik daukadan malura nork dezake osa? Bide bazter batean nindutela jaurti Taupaka hasi nintzen gauaren beldurti Ni ez nauzu apoa ni nauzu bihotza\n"\tAlabatxo neurea... apoa deabruaren oiloa da! - Ez aita, mutil honek printzeren bat izan behar du, sorginak begizkoa eginda apo bilakatua! Eta orain, printze bihurtua da berriz.\n"\tEz da posible! - Bai aita, nik bart gabon esan eta musu eman nion. Printzesa baten musua behar zuen apotxoak, printze izatera etortzeko ostera. Ez dakizu sorginaren gaiztakeria printzesa baten musuak hausten duela?\n"\tEderto, orain badaukagu printze bat!\n-Nik erretiratzeko asmoa daukadanez, zu izango zara laster gure konterriko kondea!\nEta bart alabak baino zakarrago izan bazen ere, musu iletsu bat eman zion kondeak alabarekin ohean azaldutako mutilari. Orduan, ipuin honetan behintzat, apo izandako eta printze izateko mutila suntsitu egin zen. Garrasi egin zuen printzesak eskua leihorantz luzatuz. Kondeak ozta ikusi ahal izan zuen apo txiki bat jauzi egiten arma plazara. Eta han ere jauzika jarraitu zuen begi bistatik ezkutatu zitzaion arte. Musu guztiak ez dira berdinak: hori izan liteke pasadizo honen moraltasuna, ipuin onek behar duten bezalakoa. Baina beste ondorio on bat ere atera genezake ipuin honetatik: ez itzazula ipuinak gezurretarako erabili, egia bihurtzea nahi ez baduzu!\nApoen apokeriak Ez dira oso berriak Nik jango ditut, nik jango ditut Konde-kondesen begiak\nPutzuan ezkutatu zen gure laguna, sorlekuko oroitzapenak jasotzearren. Bere apotasun ahuldua sendotzeko premia ere bazeukan, dohakabeak, halako gau zoroaren ondotik. Oihu egin nahi izan zien lagunei itzulia zela, printzesaren ohean baino gozoago egoten zela lokatzetan, baina bazuen trabaren bat mihian: ile bat, ile bat ahoan, apoak ile bat zeukan ahoan. Konde jaunak musuarekin batera emana izango zela pentsatu zuen, baina ile kirru hura eskuan ikusi zuenean, zapore gazi bat itsatsi zitzaion haren lekuan, aho-sabaian, dastatutakoek ziotenez putzu handiko urak omen zuenaren antzekoa. Orduan ametsen baten akordua izan zuen, makaltasun ezti batek hartu zuen, urtu-behar handi batean sartu zen, kantari hasi zen ahaire delizius bat...\nHezur hezearen keak Usoak alhatzen Printzesak negar egin du, Maitea, hala zen Buckimgam Palacen\nHankak jaso zituen, bada, kondearen gaztelu hartatik. Jauzi egin zuen putzutik lehorrera, zilipurdika amildu zen gaztelua zegoen muinoan behera, egun osoan gelditu gabe jarritu zuen ortuak eta soroak zeharkatzen jauzika, jauzika, jauzika... Barre egiten zioten lintzuretako igelek:\n"\tNora hoa hain larri? - Printzesaren bat daukak zain?\n"\tZer egiten duk hemen, sapitela?\n"\tLukutzarra krabelinen artean?\n"\tBegira, kunkun bat!\nAirez aire zihoala ausnar egin zuen bere artean, bazegoela gizakietan halako gorrotoren bat berarenganako; ez zuten begi puntan ikusi nahi, eta gainera apoa esan ordez kunkuna lukutzarra sapitela moduko berba itsusiak erabiltzen zituzten. Ez zegoen lasai, egia esan. Bere ihesean urrunegi ez ote zen heldu ere, pentsatu zuen.\nLuisianako lurretan dator Mississippi Ibai hori begitik sortu du apoak Zuri ez delako ta badelako ttipi Kukluxklanen bisita dauka gizajoak\nHirira iritsi zenean leher egina zegoen, hauspoan airerik gabe, gazteluko leihotik behera murgil egin zuenean patioan lehertua gelditu izan balitz bezala. Farola baten azpian gelditu zen. Argi ahula ematen zuen, espaloia baino ez zuen argitzen, ondoko lorategia ilunpean zegoen. Belarretan oso motel mugitzen zen argitxo bat somatu zuen gure apoak.\nAkitua zegoen, baina goseak ere bai. Azken jauzi bat egin zuen, eta ahoan harrapatu ahal izan zuen ipurtargia. Gero, har goxo hura ezpainetan zeukala, farolapera itzuli zen ostera ihintzetan bustitako hankak eta izuan blaitutako bizkarra lehortzera, epelean lo hartzeko. Bikote bat pasa zen. - O, begira ezazu, txantxiku bat! -esan zuen mutilak. Eta apoari begira gelditu ziren biak. -Txantxikua pipatzen! -oihukatu zuen neskak.\n"\tKontuz! Ukitzen baduzu, eskua erreko dizu! Txantxikuek pozoina dute! -Bai zera! -erantzun zuen mutilak-. Txiza egiten dute, pozoina bota dizutela sinets dezazun! -O�atira bidaltzea, onena!\nEskuan hartu zuen mutilak. Apoak ezin zuen txizarik egin, bere gorputz ahula urik gabe gelditua zen izerditzearen izerditzez. Mutila zutitu egin zen, neskaren aurpegi parera jaso zuen. - Aaa...! Nazkagarria da! Zelako zatarra! Ikusi dudan gauzarik itsusiena da!\nNeska hura, bistan da, ezagutza apurrekoa zen, edo munduari begira jarri gabea oraindik. Baina apoak barkatu egin zion, gaztetxoa zen oraindik.\n"\tEz, oso ederra da. Zenbat urte ote ditu? Ale heldua dirudi, arra da, begira. Musu eman behar diozu, printzesa bihurtzeko. - Ken ezazu piztia hori nire begi bistatik! - Ez zaitezela ergela izan. Ez dakizu apoaren bizkarreko likinak bufotemina duela osagarri- etako bat? - Bufotemina? -galdetu zuen neskak trufan, mutila gezurretan ari zitzaiolakoan.\nZuhurtzia handiz egin zuen hitz mutilak:\n"\tFister doktoreak esan zigun eskizofreniak baduela bere biokimika, eskizofreniko larrien gernuan bufotemina ageri omen da! Laugarrenean ikasiko duzue. - Fister doktorea bai dagoela burutik! - Benetan, Alice: apoari musu emandakoan, azaleko bufotemina geldituko zaizu ezpainetan, eta hura irentsiz liluramenduak izango dituzu, frogatua dago. Printze bat ikusiko duzu zure aurrean, apoaren ordez. Apoa, egia esan, bere buruaz beste egiteko zegoen: gazte haiek, antza, medikuntzako ikasleak ziren! Bibisekzio saioren batean ikusten zuen bere burua, kable batzuk giharretan lotuta Voltaren esperimentua egiteko. Baina sabela astun zeukan ipurtargia irentsi ondoren, eta logureak puskatzen zegoen.\n"\tNik musukatuko dut apoa aurrena -esan zuen mutilak oso ezti- eta gero zu musukatuko zaitut nire ezpain likintsuekin, musu sataniko bat izango da... Ba omen daukat pozoina Berotzen duena soina Apoa lehertu nahirik jaso du Lancre jaunak bere oina\n-Apoak erabilera desberdinak izan ditu herri medikuntzan. Buruko mina kentzeko, apo larru bat lotu izan zuten bekokian antzinakoek; entzun izan dut haginetako minak gaudenean ona dela apo bati ahoa zabaldu eta tu egitea barruan; handituetarako, apoaren sabel hotzarekin igurztea komeni omen da... Tira, ez da hau gure gaurko gaia... Gizon jakintsua zen Mobbgs doktorea. Gizon jakintsuek ibili ohi duten kalpar luze zuria zeukan, sorbaldarainokoa. Eta noski, sudurrean behera labaindutako betaurreko zahar batzuk zeramatzan. Erran gabe doa soinean zuen bata, zuria izandakoa zela.\n"\tGaur apo irakinaren printzipioa ikasiko dugu. Pentsatzekoa da izu hotz batek hartuko zuela apoa, hori entzundakoan. Hanpatu zituen behintzat lepoko glandulak, baina doktore hura aditua zen, aurreko hanketatik heldu zuen. Untxi hil bat balitz moduan erakutsi zuen. - Ura, irakiten dago? - Bai, Mobbsg doktorea.\nGainezka dinat likina Amorruan gainezka Igelen higuina! Amorruan gainezka Izerditu gabe ez nagon Ni libro egina\nEz kosta gabe baina, Aliceren mutilak harrapatu zuen iheslaria noizbait tenaza luze batzuekin. Mobbgs doktore handiaren laguntzaile gisa ikusten zuen bere burua, munduko farolapeetan apoak harrapatzen. Pozik zegoen, jakina, baina are pozago zegoen Mobbgs doktorea. - Ikusten? Ur irakinetan jartzen baldin badugu, apoak borroka egiten du, ahaleginak egiten ditu bere bizia salbatzeko, eta uretik jauzi ere egin dezake oinazeak eraginda. Bete ezazue orain lapiko bat ur hotzarekin.\nApoa arnas larrituta zegoen tenazaren haginetan, eta eskertu egin zuen - ez hitzez, jakina - uretan laga izana, han ez zen itoko. Egia zen gainera, ura hotza zegoen, ez zuen gorantz eragingo zion indar erregarririk somatu. Bazuen freskatu baten premia, eta ur hartan gorde zuen burua. - Orain sutan ipiniko dugu ur hotz hau... Eta karramarroak egosten diren bezalaxe egingo dugu apotxo atsegin honekin. - Ur hotzetan ipinita eta gatza askorekin! - oihukatu zuen norbaitek. - Gatza ere bota liteke, jan egin nahi baldin baduzue gustu hobea hartuko du. Baina hauxe nahi dut ikustea denok: ura eztiro berotuko dugu eta apoa borrokatu gabe hilko da. Ura irakiten somatzen duenerako, berandu izango du, ahuldua egongo da, apurka apurka eman diogulako heriotza. Arrainontzi txiki batean bezala zegoen apotxoa medikuntza fakultateko biologia laborategian, ikasleek espezie iraungi bateko ale iraunari bezain erne begiratzen ziotela. Bazirudien gozatu egiten zuela, gustura zegoela ur gero eta epelago hartan. Eta urpetan ezin entzun ahal izan zituen Mobbgs doktorearen esplikazio interesgarriak...\n-Apoa baldintza txarretan dago, bere bizia galduko du, baina bera ez da ohartzen, konprenitzen duzue? Ez du borroka egiten, ez du defentsarik sortzen, uste duelako ura eguzkiak berotzen duela, eta konturatzen denerako, hila dago, egosi egin da...\nAho zabalik zeuzkan ikasle guztiak jakintsu zoro hark. Gero, gure laguna lapikoan egosten zen bitartean eskuak ur hotzetan garbitzen zituela, Mobbgs doktoreak ikasturteko galderarik zailena egin zien laugarreneko ikasleei, apo irakinaren printzipioa Esopo zaharraren ipuin bat izan balitz bezala, bere moraltasuna behar lukeen ipuina: - Zuen iritzian, apo honen oraingo portaera, normala da, ala patologikoa da? Noizbait sutuko dira epelak Ikasiko du inoiz igelak Zertan dabilen apoa Munduko jopu guztien maitez Luzituko dut egunen batez Printze gorrien koroa\nUsain ederra zetorren, lapikoko goxoa zeukan zain abadeak. Gosetua heldu zen gainera, alorretan lanean ari ziren baserritarrei Jainkoaren bakea goiz guztian egunonka banatzen ibili ondoren. Eskaratzean laga zituen abarketak, zapatila xaharrak hartu zituen txinalka. Sukaldeko lurrin sarkorra kitzikagarriagoa egin zitzaion eskaileretan gora zihoala, eta seroraren berandu zetorrelako erasiari kasurik egin gabe su gaineko eltzeak sartaginak paderak kazuelak tupinak pertzak miatzen hasi zen, ohi zuen eran, ogi kozkor bat hartuta bustigarri. - Ummm, eta hemen, zer dugu hemen?\nLapiko zaharraren tapakia altxa zuen, eta abade gulatu hark egin zuen garrasiak iratzarri zuen apoa heriotza zekarkion epeltasunetik. Ontziaren ezpainari atzaparra erantsita irtetea lortu zuen eginahalean. Sutako txapan erre zituen hanka zolak, eta inoiz egin zuen jauzirik luzeena egin zuen, eskaileretaraino. Abadeak pareteko guru-tzea bota zion "Vade retro, Deabruaren oiloa!" esanez, serorak erratza jaurti zion, zakurra xaxatu zioten... Apoa ozta salbatu zen, ateko katuaren zulotik egin zuen ihes jauzika, jauzika, jauzika.\nJauzika, jauzika, jauzika jarraitu zuen sapitela lukutzarra kunkuna txantxikua esaten ziotenen oihuak entzun gabe. Atzean utzi zituen saiak eta printzesak eta kondeak eta bikote maiteminduak eta biologia aretoak eta abade jatunak. Antartida ez beste mundu guztiak ezagutu zituen bere jauzietan apoak, euskal dantzaririk onenak. Eta beti zegoen ostikoren bat, labanaren bat, erratz ukaldiren bat, harrika emateren bat... Inork ez zuen ikusi puska batean. Ezkutatua zen, nonbait, harriren baten azpian. Baina morroilope eduki zutela ere, entzun zen.\nBalada bat kantatzen behar dut nik hasi Tedworth-eko kartzelan zer nuen ikusi Enkargatu zidana orai ez da bizi Aztia zelakoan zuten errarazi\nSoinu berezi eta beldurgarri batzuk hasi ziren entzuten gauez, Oi�atiko kondearen gaztelu abandonaturiko putzuaren hondotik zetozen eiagora ilunak, abiadura motelegian jiratuko lukeen diska baten eran. Batzuek, irakurtzen zekitenek, apo maiteminduaren kantua zela esan zuten, printze izan nahi zuelako berriz; beste batzuek, zientziazaleek, Mobbgs doktorearen jarraitzaileek, soinu haiek haizeak sortzen zituela zioten, kainaberen barne hutsean behera urperaino sartzen zenean...\nWilliam Drury daukat nik ponteko grazia Mundura sortu eta Irlandan hazia Eskusoinua jotzen umetan hasia Makina bat herreni dantza arazia\n"\tWilliam, William Drury...!\nBaina ez zen William Drury putzuaren hondoan zegoen gizon hura. Beso bat falta zuen, eta nekez jotzen ahal zuen eskusoinua.\n"\tBarka, jauna... zuk... zuk ezagutu zenuen William Drury? - Bai... erre egin zuten inglesek! -gizon haren ahotsak organu hodi matxuratu batetik jalgitzen zela ematen zuen. - Barka, jauna, baina... zu nor zara? -ausartu zen galdetzen apoa. - Ni idazlea naiz! - erantzun zuen gizonak katedral huts bat beteko zukeen oihartzunaz.\n"\tIdazlea zara orduan... - Ospetsua! - eta oraingoan katedralaren harri guztiek lur jo izan balute moduko dardara eragin zuen hitz bakar honek putzuan. - Idazlea baldin bazara, banuke zuri zer komentatua...\n-Saiak harriaga baten gainera jaurti ninduelakoa mito hutsa da, idazle aspertu batek sortua. Entzun ezazu, lehen igelak ginen denok. Korrok egiten genuen, beti musika bera, etengabean.Kondeak bere gazteluko fosoetan hazten gintuen, asko maite gintuen, ezpainak koipatzen zituen gure hankak arrautz-irin-etan frijituta jaten, gatz puntta batekin...\nIgela Ergela Tripa xabal xabala Putzutik zagon Idi bati beha\nEta apoak kontari jarraitu zuen, nola eskolako umeak eta nerabe aspertuak, maiteminduak eta ezkon-damutuak, serora zaharra eta bere alaba, maisu beltza eta harrobiko hargina, hitz batean, herri guztia, txandakatu egiten zen haien isil-arazteko konde-kondesak lo egiten zuten bitartean. Nork bere teknika omen zeukan, batek ikasleak zigortzekoa erabiltzen zuen, besteak katu lapurra heztekoa, honek koltxoietako artilea harrotzekoa, hark sugearen bizkarra haustekoa: denek makilkatzen zituzten igel zalapartariak.\n-Inor ura makilatzen ikusten duzunean, ez pentsa gero burutik dagoela edo alfer eginean ari dela, konde-kondesen loa zaintzen dihardu. Putzuan beti aurkituko da igel txatxuren bat zotinka edo uzkerka edo pokerka. Eta igel batzuk isildu egiten dira zigorraren beldurrez, auzoaren bizkarretik zentzatzen dira. Baina behin eta berriz zigortzen duten igelak korroka mezu bihurtzen du, gero eta minago, ahotsa aldatzeraino. Isildu nahi izan ez genuen igelak gara apook, horregatik daukagu bizkarra garatxoz betea, eta ez harriaga batean jausi ginelako berbena batetik gentozela. Gure likina, antzinako amorrua baino ez da, izerdi eta malko, biak nahaste. Makilkatuaren oihua gara apook.\nApo, apo, isilik hago Kondearen alaba lotan baitago!\n"\tZatarrak omen gara, baina ez dizkigute hankak jango. Jotzen gaituzte, eta guk hauspoa jotzen dugu. Isilik gelditu zirenek ez, haiek igel jarraitu dute, baimena emandakoan baino ez dutela kantatzen. Baina guk, apook, kantari jarraitzen dugu jipoituko bagaituzte ere, William Druryk bezala. Zatar egiten gaituen bizkar kolpatu hau duzu gure edertasuna...\nAi putzuak beteak ez baleude apoz Nork emango lioke bizitza honi poz Penak uxatzen ditut eskusoinua joz Nahiago baitu bizi ahuspez baino hauspoz\nIlunabarreko eguzkiak errainu berri bat luzatu zuen, kainaberena baino askoz lodiagoa, ur azalean. Orduan apoa isildu egin zen. Belarrira egin zion hitz idazleari:\n"\tHi... printzesa ageri baldin baduk, hoa hi printze izatera!\n"\tAdiskidea! Ur hau gero eta epelago zagok!\nBaina idazleak lokartua bezala zirudien bere irri gozoan. Ez zen apoaren atzetik lehorreratu, idazleak putzuan zeukan poza: ipuina kendua zion apoari, eta hor konpon hortik aurrerakoa! Epeletik urrun, apoak jauzika jarraitu zuen, kantari jarraitu zuen mundu triste hau bere edertasunaz alaitzen, idazlea bere saldan egosten zen bitartean, printzesaren zain.\nIru�an hartu zuen\nBeste hainbat kli-klu.\nHitzak: Koldo Izagirre\nEderra eta Piztiaren Solasa\n(Eta apoa igelari)\nHitzak: Oxobi (1888-1958). Koldo Izagirrek moldatua.\n(Soinujoleon martiriaren istorioa)\nHauspoa kendu eta giltzapera\nDrury Soinularia zuten soinu gabe utzi\nZer herri isila\nMutua dago beti\nEntzuten da apo-hotsa\n(Apoen nazioartekotzaren ereserkia)\nBIZI NAIZEN UTOPIA\n(Horrek galduko nau, beraz)


Fakultateak · HUHEZI — Mondragon Unibertsitatea\nURTARRILEAN, BERRIKUNTZA DIDAKTIKOARI BURUZKO MASTERRA ABIARAZIKO DA\nUNIBASQUE ETA ANECA KALITATE AGENTIZIEN ONARPENA JASOTA, 2010-2011 IKASTURTEAN MASTER BERRI BAT JARRIKO DA MARTXAN HUMANITATE ETA HEZKUNTZA ZIENTZIEN FAKULTATEAN:"BERRIKUNTZA DIDAKTIKO-METODOLOGIKOKO PROIEKTUEN GARAPENA HEZKUNTZA ERAKUNDEETAN"\nMaster honetan estrategiak landuko dira, berrikuntza didaktiko-metodologikoari lotutako proiektuak sortzeko eta kudeatzeko, eta interbentzio baliabideak jorratuko dira.\nMasterra hezkuntzan diharduten profesionalei zuzenduta dago: hezkuntza zentroak, hezkuntza administrazioa eta hezkuntzan diharduten beste erakundeei, hain zuzen, zeregin ezberdinetatik berriztapen-proiektuak sustatu, diseinatu eta kudeatzen dituztenak. Inskripzio epea 2010eko urrian hasiko da.\nMasterrak ikaslea izango du ikaskuntzaren ardatz. Ikasleak zuzendutako proiektuak bere prestakuntza-ibilbidea markatuko du. Metodologiak, bestalde, honako alderdiak biltzen ditu: kasuen azterketa, egoerei buruzko azterketa eta hausnarketa, informazioaren bilaketa nahiz eztabaida eta proiektuetan oinarritutako bestelako metodologiak. Hori guztia modalitate erdi-presentzialarekin (%30 aurrez aurrekoa eta %70 on line).\nMasterraren titulazioa lortzeko, ikasleak 60 ECTS kreditu egin beharko ditu: 20 ECTS arlo komun derrigorrezkoetan; 20 ECTS masterraren bi ibilbideen artean aukeratuta; eta 20 ECTS praktikak eta master amaierako proiektuan. Mariam Bilbatuak zuzenduko du masterra, Hezkuntza Zientzietan doktorea, HEZIko zuzendaria M Un eta HUHEZIko irakaslea.\nARETXABALETAKO ERAIKIN BERRIA PREST UZTAILERAKO\nDagoeneko hasi dira lanak Bedarreta auzoan, Aretxabaletan, datorren ikasturtean bertara joan dadin Ikus-entzunezko Komunikazioa karrera. Lanok irail hasieran hasi ziren, eta asmoa da 2011ko uztail edo abuzturako amaituta egotea.\nEraikina berritzea 5 milioi euro kostatuko da. Guztira 3.000 metro izango ditu, hiru solairutan banatuta. Bertan karrerak beharrezko dituen azpiegiturarik inportanteenak egingo dira,ikerkuntzarako laborategi eta guzti, berau komunikazio proiektuak lantzeko.\nSOFTWARE LIBREA EUSKARAZ IKASLE ETA LANGILE GUZTIEI\nHUHEZIko ikasle eta langile guztiek DVD bat jaso dute, hainbat aplikazio informatikorekin, software librekoak eta euskaraz: OpenOffice,Firefox, PDF Creator, Audacity...\nSoftware hori bi karpetatan banatu da: bat “MUbuntu” izenekoa, Ubuntu sistema eragilean erabiltzeko. Berorren bidez, erabiltzaileak Ubuntun egin ahal izango du lan edozein ordenagailutan, nahiz eta horrek instalatuta eduki ez sistema hori. Bigarren karpetak ere software librea euskaratua dakar, baina Windows sisteman instalatzeko.